text:
Prepektura ti Ehime
Ti Prepektura ti Ehime (愛媛県 Ehime-ken) ket maysa a prepektura idiay amianan a laud iti Shikoku, Hapon.[2] Ti kapitoliona ket ti Matsuyama.[3]
Dagiti linaon
Pakasaritaan[urnosen | urnosen ti taudan]
Aginggana idi Restorasion ti Meiji, ti Prepektura ti Ehime ket ammo idi a kas ti Probinsia ti Iyo.[4] Manipud idi kasakbayan iti paset ti panawen ti Heian, ti lugar ket kaaduan babaen mangngalap ken dagiti aglaylayag nga addaan iti nangruna a papel iti panagsalaknib iti Hapon kadagiti pirata ken dagiti panagraut dagiti Mongol.
Kalpasan ti Gubat ti Sekigahara, ti shogun ti Tokugawa ket intedna ti lugar kadagiti kakaduana, a mairaman ni Kato Yoshiaki nga isu ti nangipatakder ti Kastilio Matsuyama, ken nangporma ti batayan para iti moderno a siudad ti Matsuyama.
Ti nagan nga Ehime ket nagtaud manipud iti kuniumi a parte ti Kojiki a ti probinsia ti Iyo ket mitolohiko a nanaganan iti Ehime "nakaay-ayat a prinsesa."[5]
Idi 2012, ti grupo ti agsuksukisokmanipud iti Unibersidad ti Tokyo ken ti Unibersidad ti Ehime ket kinunada a nakaduktalda kaadgiti karkarna a deposito iti daga idiay Siudad ti Matsuyama iti Ehime-ken.[6]
Heograpia[urnosen | urnosen ti taudan]
Mabirukan idiay akin-amianan a laud ti Shikoku, ti Ehime ket sanguenna ti Baybay Akin-uneg a Seto iti amianan ken beddengan daytoy babaen ti Kagawa ken Tokushima iti daya ken Kōchi iti abagatan.
Ti prepektura ket mangiraman kadagiti nangato a banbantay iti rehion ti akin-uneg a daga ken ti atiddog nga aplaya, ken addaan kadagiti adu nga isla idiay Baybay Akin-uneg a Seto. Ti akinlaud unay nga ima ti Ehime, ti Peninsula Sadamisaki, ket ti kaakikidan a peninsula idiay Hapon.
Manipud idi Abril 1, 2012, 7% iti dagup a kalawa ti daga ti prepektura ket naidesignado idi a kas dagiti Natural a Parke, kas dagiti nailian a parke ti Ashizuri-Uwakai ken Setonaikai ti Kuasi a Nailian a Parke ti Ishizuchi ken dagiti pito a Prepektural a nailian a Parke.[7]
Dagiti siudad[urnosen | urnosen ti taudan]
Adda dagiti sangapulo ket maysa a siudad a mabirukan iti Prepektura ti Ehime:
Dagiti ili ken dagiti purok[urnosen | urnosen ti taudan]
Dagitoy dagiti ili iti tunggal maysa a distrito:
Dagiti nagibasaran[urnosen | urnosen ti taudan]
- ^ a b c d "愛媛県の紹介 > 愛媛県のシンボル". Sapot a pagsaadan ti Prepektura ti Ehime (iti Hapon). Prepektura ti Ehime. Naala idi 9 Septiembre 2011.
- ^ Nussbaum, Louis-Frédéric. (2005). "Ehime" iti Japan Encyclopedia, p. 170 iti Liblibro ti Google.
- ^ Nussbaum, "Matsuyama" iti p. 621 iti Liblibro ti Google.
- ^ Nussbaum, "Provinces and prefectures" iti p. 780 iti Liblibro ti Google.
- ^ Chamberlain, Basil Hall. 1882. A translation of the "Ko-ji-ki" or Records of ancient matters. section V
- ^ "Japan Discovers Domestic Rare Earths Reserve". BrightWire.
- ^ "General overview of area figures for Natural Parks by prefecture" (PDF). Ministry of the Environment. Naala idi 19 Agosto 2012.
- Nussbaum, Louis-Frédéric and Käthe Roth. (2005). Japan encyclopedia. Cambridge: Harvard University Press. ISBN 978-0-674-01753-5; OCLC 58053128
Dagiti akinruar a silpo[urnosen | urnosen ti taudan]
Midia a mainaig iti Prepektura ti Ehime iti Wikimedia Commons


c: text/html

text:
CANDON CITY – Panangriribuk wenno pananggandat iti biag ti maysa a polis wenno dati a mayor ti panggep ti pannakapabettak ti maysa nga eksplosibo sadiay Barangay Calaoa-an, Candon City idi parbangon ti Marso 19?
Iti naisayangkat a case conference iti Candon City Police Station babaen ti panag-preside ni Acting Ilocos Sur Police Director Senior Supt. Reynaldo Tamondong ken dinar-ayan ti DPDA, PIDMB, SOCI, EOD, PEMAC PIB, ken RIU1, nabuangay ti Special Investigation Task Group (SITG) Ubungen para ti pannakaiwayat ti naun-uneg nga inbestigasion mainaig iti nasao a panagpabettak iti eksplosibo iti abaga ti national highway a sakup ti Barangay Calaoa-an, ditoy siudad idi agarup 4:15 ti agsapa ti nadakamat a petsa.
Sumagmamano nga anggulo a posible a motibo iti panagpabettak ti rimmuar iti kumperensia: gandat ti perpetrator ti mangitukit iti alarma iti publiko bayat ti panagpiesta ti Candon City; ti ballaag ti Tuquero drug group a pannakapapatay dagiti kameng ti Candon City police station; kasta met ti posible a pananggandat iti biag ni dati a Bangar, La Union Mayor George Pinzon nga immatendar iti Tobacco Festival ti Candon City.
Naipabaklay iti PIB ti pannakaiwayat ti balidasion ken panagpalutpot no ania ti gapu ti kaadda ni POI Ubungen iti Candon City idi napasamak ti panagpabettak, kasta met a naipaima iti Intelligence section ti Candon police station ken ti ISPIB ti panagimbestiga no paset ti insidente ti taktikal nga opensiba ti New People’s Army tapno maipakitada ti kapasidadda nga agdawat iti revolutionary tax wenno ekstorsion mainaig iti masungad nga eleksion.
Kas maibatay iti inisial a panagimbestiga ti kapolisan, agdaldaliasat nga agpaabagatan ti nadakamat a highway ni PO1 Mark Joseph Ubungen y Abrazaldo, 27, awanan asawa, PNP member a nakadestino iti Bangar Municipal Police Station ken residente iti Barangay Poblacion, Bacnotan, La Union a nakalugan iti nangisit a Kawasaki Rouser nga awanan plakana idi kellaat a bimtak ti maysa nga eksplosibo iti akinlaud nga abaga ti highway partikular ti kongkreto a poste ti elektrisidad a nakaigapuan ti pannakadundunor ti nadumaduma a paset ti bagina.
Naitaray ni Ubungen iti Candon City Hospital para iti pannakataming dagiti sugatna.
Saan a naan-ano ni Mayor Pinzon a kadayta a kanito, nakalugan iti pribado a luganna a sumarsaruno ken ni Ubungen.
Naipan dagiti narekobre a nylon cord ken piesa dagiti babassit a plastik ken aluminum iti crime laboratory para iti pannakaamirisda.
Segun iti EOD, maysa nga improvised explosive device ti naaramat iti panagpabettak.
Idi met laeng Marso 19, nagturong dagiti kameng ti PIDMB nga indauluan ni Supt. Maximo A. Taclas iti Bangar Municipal Police Station tapno alaanda iti statement ni Ubungen ngem saan a naituloy gapu iti panagpapaimbag daytoy maigapu iti sugatna iti makannigid nga abagana.
Naiyeskediul ti panagpalawag ni Ubungen idi Marso 20 iti Candon City police station.
Iti pannakaisurat daytoy, saan pay a naiparuar ti statement ni Ubungen.#

robotstxt: allowed

filter: keep


text:
Wednesday, February 27, 2013
1 KILO PULVERIZE TI SOIL SAMPLE, NARUGIAN
Cabugao, Ilocos Sur – Agtultuloy ti ipapan ti Staff ti Soil Fertility Mapping Project of Cabugao nga idauluan ni Ms. Eugenia A. Briones ti Bureau of Soils and Water Management (BSWM) kadagiti barangay nga agala ti soil samples ken makiuman-uman kadagiti maseknan a mannalon a maalaan ti soil samples.
Iti Pebrero 26, 2013, nagturong ti Soil Fertility Mapping Team iti Brgy. Cuantacla, Cabugao, Ilocos Sur. Nakikammayet dagiti opisiales ti barangay ken mannalon ditoy a barangay kadagiti nag-soil sample gathering.
Iti pannaki-amad ti Web In-Action, imbatad ti Staff a naaprobaran ti panagnayonda ti dua a kaduada nga ag-pulverize ti maisangpetda a soil sample ditoy Munisipio. Ti 1 kilo a mapapulbos a linabag ti daga ket daytoy ti maipaamiris iti BSWM apaman a mapaadda dagiti mausar a kasapulanda.
Ti Soil Fertility Mapping Project of Cabugao ket inlungalong ti Gobierno Munisipal nga idauluan ni Mayor Edgardo “Ediboy” S. Cobangbang, Jr. tapno maibagnos dagiti mannalon iti umisu nga aramatenda ken kaadu ti mausarda a ganagan a mangpabassit ti gastos ti panagmula ken panagtalon ken mangingato ti matgedanda nga agsuksukay iti daga. # (Web Situational Report)
Iti Pebrero 26, 2013, nagturong ti Soil Fertility Mapping Team iti Brgy. Cuantacla, Cabugao, Ilocos Sur. Nakikammayet dagiti opisiales ti barangay ken mannalon ditoy a barangay kadagiti nag-soil sample gathering.
Iti pannaki-amad ti Web In-Action, imbatad ti Staff a naaprobaran ti panagnayonda ti dua a kaduada nga ag-pulverize ti maisangpetda a soil sample ditoy Munisipio. Ti 1 kilo a mapapulbos a linabag ti daga ket daytoy ti maipaamiris iti BSWM apaman a mapaadda dagiti mausar a kasapulanda.
Ti Soil Fertility Mapping Project of Cabugao ket inlungalong ti Gobierno Munisipal nga idauluan ni Mayor Edgardo “Ediboy” S. Cobangbang, Jr. tapno maibagnos dagiti mannalon iti umisu nga aramatenda ken kaadu ti mausarda a ganagan a mangpabassit ti gastos ti panagmula ken panagtalon ken mangingato ti matgedanda nga agsuksukay iti daga. # (Web Situational Report)
Posted by Bayan ng Cabugao, Ilocos Sur at 2:30 PM
Subscribe to: Post Comments (Atom)


text:
Charles de Gaulle
Ni Charles André Joseph Marie de Gaulle (/ˈtʃɑrlz/ wenno /ˈʃɑrl dəˈɡɔːl/; Pranses: [ʃaʁl də ɡol] ( denggen); 22 Nobiembre 1890 – 9 Nobiembre 1970) ket maysa idi a Pranses a heneral ken estadista a nangidaulo dagiti Nawaya a Puersa ti Pransia idi las-ud ti Maikadua a Sangalubongan a Gubat. Isu ket nangbangon pay ti Maikalima a Republika ti Pransia idi 1958 ken nagserbi a kas ti immuna a Presidente manipud idi 1959 aginggana idi 1969.[1] Ti beterano ti Umuna a Sangalubongan a Gubat, kadagiti tawtawen ti 1920 ken 1930, ni de Gaulle ket immay ti puersa a kas maysa a nangipangpangruna dagiti nakuti a nakalasagan a dibision, nga inpanpanunotanna nga agbalin a sentro iti moderno a pannakigubat. Idi las-ud ti Maikadua a Sangalubongan a Gubat II, isu ket nakagun-od ti ranggo a brigadier heneral (nga inususarna iti amin a kabibiagna),[2] a nangidaulo kadagiti bassit a nagballigi a nakalasagan a kontra a panagraut idi las-ud ti 1940 a Gubat ti Pransia idi Mayo iti las-ud ti Montcornet, ken nabiit a nagserbi iti gobierno ti Pransia idi matmatnag ti Pransia. Ni De Gaulle ket isu idi ti kangatuan nga opisial ti milisia ti Pransia a nanglikud ti Hunio 1940 a panagipasardeng ti gubat iti Nazi nga Alemania manipud idi naiparugi daytoy.[3]
Paammo[urnosen | urnosen ti taudan]
- ^ "Cinquième République". Assemblée Nationale Française. 2008. Naala idi 2 Nobiembre 2008.
- ^ Ledwidge p. 50-52
- ^ Keegan, John. Dagiti Innem a Buyot idiay Normandia: Manipud ti D-Day aginggana ti Pannakawaya ti Paris. 1994, 1982. New York: Penguin Books. p 296
Dagiti nagibasaran[urnosen | urnosen ti taudan]
- Aussaresses, Heneral Paul (2010). Ti Gubat ti Casbah: Terorismo ken Kontra-Terorismo idiay Arhelia, 1955–1957. New York: Enigma Books, ISBN 978-1-929631-30-8.
- Crawley, Aidan (1969). De Gaulle. Londres: Ti Literario a Gunglo. ASIN B000KXPUCK.
Dagiti akinruar a silpo[urnosen | urnosen ti taudan]
Midia a mainaig kenni Charles de Gaulle iti Wikimedia Commons
Dagiti inadaw a sasao a mainaig kenni Charles de Gaulle iti Wikiquote (iti Ingles)
Dagiti obra a mainaig kenni Charles de Gaulle iti Wikisource (iti Ingles)


text:
Monday, March 30, 2015
“LAING TI TALUGADING”, NABALLIGI
Cabugao, Ilocos Sur – Naaramid ti maikapat a parang (Marso 28, 2015) ti “Laing ti Talugading, Show Me, What You’ve Got”, programa ti LGU-Cabugao nga idauluan ni Mayor Edgardo “Ediboy” S. Cobangbang, Jr. a maysa kadagiti naisangayan nga aktibidad a mangkulminar iti panagpiesta ti ili (Ragsak Cabugao Festival 2015) inton Abril 21-25, 2015 ken mangtakuat/mangmuli kadagiti talento/kabaelan iti benneg dagiti umili iti Cabugao, Ilocos Sur tapno pakairanudan dagitoy.
Nairugi ti nadakamat a pakontes idi Marso 7, 2015 (rabii ti Sabado) idiay Auditorium ti Cabugao Central Park (CCP) ket maikapat a Sabado ti pakontes iti Marso 28, 2015 a no sadino a ditoy ket nagbuyaan ti adu nga umili gapu iti makaparay-aw/makaliwliwa nga impakita dagiti nagpartisipar iti dayta a sardam.
Kalpasan ti (Elimination) iti uppat a Sabado, maisagana dagiti Finalists para iti Grand Finals a naituding a maaramid inton Abril 22, 2015.
Napasamak ti “Laing ti Talugading” iti maikapat a Sabado ket binukel dagiti nagsasalip ken naggapuda iti nadumaduma a sektor ti kagimongan.
Nagpaay a Program Hosts da Ms. Odette Vallejo Somera ken ni Mr. Dharen Jake Repollo Garcia, agpada a mangisursuro ken buklen dagiti nagpaay a Hurado dagiti maresrespeto iti kabaelanda iti kastoy a tay-ak ti paglaingan nga idauluan ni Mr. Bruce Lee Paragas, resident judge.
Idauluan met ni Mayor Ediboy dagiti nangesponsor iti pasalip nga isuda Vice Mayor DJ Savellano; Municipal Engineer Crescencio Marcos C. Formoso; MSWD Officer Mrs. Lydia S. Gazmen; Budget Officer Miss Marietta S. Cruz ken dadduma pay a naayat a nakitinulong iti panagballigi ti pasalip. # (Web In-Action)
Posted by Bayan ng Cabugao, Ilocos Sur at 9:12 AM
Subscribe to: Post Comments (Atom)


text:
Thursday, June 16, 2016
PCIC DAGITI MULA A PAGAY, IPAMAYSA TI DA-LGU
Cabugao, Ilocos Sur - Maipampamaysa ita ti panangdanon dagiti Staff ti DA-LGU Cabugao nga idauluan ni Acting Municipal Agriculturist Robert S. Savella kadagiti mannalon (by schedule) iti 33 a barangay ti Munisipalidad ti Cabugao tapno tulonganda ti PCIC Staff a mangpapirma kadagiti kasapulan a papeles iti pannaka-insure dagiti mulada a pagay ita a Wet Season 2016 (Hunio-Nobiembre).
Nangrugi ti nasaknap a trabahoda ita a bulan ti Hunio 2016.
Sakbayna, impadamag ni Mr. Savella nga awan ti rimsua a problema iti panangaksion ti PCIC kadagiti pakaseknan dagiti mannalon itay Dry Season 2015-2016 (Disiembre-Mayo) ta nabayadan amin a “crop damages” a napabisita ken naipinal babaen iti panagtitinnulong dagiti maseknan a mannalon, Staff ti DA-LGU ken dagiti Adjuster ti PCIC nga adda iti babaen ti Departamento ti Agrikultura (DA).
Innayon pay ni Mr. Savella a manamnama met a 50% ita ti agkameng iti PCIC iti dagup ti dandani ag-5,000 a bilang ti mannalon ket ad-adu ti maiserrek a matalon nupay saan met a maidawdawat iti idadateng ti kalamidad a kas iti bagyo ken layus.
Dagitoy nga aksion ken inisiatiba ket resulta iti nakammayet a programa ti Gobierno Munisipal nga idauluan ni Mayor Edgardo “Ediboy” S. Cobangbang, Jr. ken iti DA-RFO 1-PCIC tapno matulongan ti kasasaad dagiti mannalon/umili iti pannakaital-o ti kasasaad ti panagbiagda babaen iti mainayon a matgedanda iti panagpatanoran ti pagay. # (Web In-Action)
Nangrugi ti nasaknap a trabahoda ita a bulan ti Hunio 2016.
Sakbayna, impadamag ni Mr. Savella nga awan ti rimsua a problema iti panangaksion ti PCIC kadagiti pakaseknan dagiti mannalon itay Dry Season 2015-2016 (Disiembre-Mayo) ta nabayadan amin a “crop damages” a napabisita ken naipinal babaen iti panagtitinnulong dagiti maseknan a mannalon, Staff ti DA-LGU ken dagiti Adjuster ti PCIC nga adda iti babaen ti Departamento ti Agrikultura (DA).
Innayon pay ni Mr. Savella a manamnama met a 50% ita ti agkameng iti PCIC iti dagup ti dandani ag-5,000 a bilang ti mannalon ket ad-adu ti maiserrek a matalon nupay saan met a maidawdawat iti idadateng ti kalamidad a kas iti bagyo ken layus.
Dagitoy nga aksion ken inisiatiba ket resulta iti nakammayet a programa ti Gobierno Munisipal nga idauluan ni Mayor Edgardo “Ediboy” S. Cobangbang, Jr. ken iti DA-RFO 1-PCIC tapno matulongan ti kasasaad dagiti mannalon/umili iti pannakaital-o ti kasasaad ti panagbiagda babaen iti mainayon a matgedanda iti panagpatanoran ti pagay. # (Web In-Action)
Posted by Bayan ng Cabugao, Ilocos Sur at 3:39 PM
Subscribe to: Post Comments (Atom)


text:
Kas mapaliiwmi, lalo ketdi a limmibeg dagiti isyo gapu iti pananglilibeg dagiti lilibeg wenno dagiti maawagan a master-planners iti hukos pukos. Naiyaw-awan, naibaliw iti agus dagiti ngumayngayebngeb nga isyo a rumbeng koma a masungbatan. Ti rumbeng koma a pagsasaritaan nagbalinen a lumned-lumtaw.
Pudno la unay ti nasao ni Presidente Aquino iti asalto a panagsaritana iti telebision iti 12 a minutos idi panagtapos idi napan a bulan, ti panagtakaw dagiti mannanakaw iti kuarta ti ili ti isyo, ngem ipilpilit a baliktaden dagitoy a master-planners, ipilitda nga iyaw-awan ken gaburan kadagiti mangiyaw-awan ken makaulaw. Tapno agtultuloy latta a pumayagpag dagiti baliktad a bukodda a gagem?
Saanda a kayat a lumitnaw ti agus a paganninawan dagiti naririmat a masakbayan, nababanal a grasia manipud iti agus ti panagbalbaliw. No pudno met la a karamanda iti essem a panagbalbaliw ti pagilian, apay a saan nga isu dayta ti rumbeng nga aramidenda a kas natakneng a public servant? Doble kara? Daydiay agtaud iti ngiwatda ket kasungani iti aramidda?
Saanto a dumteng ti namnamaen a naraniag nga agsapa no bumallaet dagiti manglilibeg kadagiti pudpudno nga isyo. Saanto a pulos a lumtaw ti ing-ingpen nga idudur-as no iduron dagiti kabukbukodan a gagem ken panggep. Mawawen dagiti umili iti panagbalbaliw, naumadan iti kanayon a pannakaaramat ti kinaasino ti naganda a kas pagimbagan dagiti tiwed ken welwel.
Agintaertayo koma iti pudpudno nga isyo: no kasano a mapasardeng ti pannakatakaw ti kuarta ti ili; pannakalapped a maaramat daytoy iti saan nga umno ken no ania la ditan a wagas ti panagliksaban. Daytoy ti isyo. Daytoy ti rason ken gapuna a saantayo a makalung-aw iti nalibeg a karayan gapu iti daan a sistema ti gimong—ti panangkaud ti saluad a kinabaknang ti ili; saan a maiparbeng dagiti naidatag a rason a nakausaranna wenno napintas a naidatag ngem saan met nga isu ti naaramid; panangburbor ti kuarta ti ili a saan a nairanud ti ili ken dagiti umili. Dagita ti rason no apay a ditayo makabangon iti kinarigat.
Maiyaw-awan pay aya dagiti nakariingen iti kinapudno? Saanen, saandan a maiyaw-awan. Iyebkasdan dagiti makitada a madi.
Kas maysa a public servant, agserbi koma para iti pagimbagan ti ili ken dagiti umili a saan ket nga ibubussog ti bukod a bagi. #


text:
Shanghai
Ti Shanghai (Insik: 上海; Shanghainese: Zånhae; Mandarin pinyin: Shànghǎi) ket isu ti kadakkelan a siudad babaen ti populasion iti Republika dagiti Tattao iti Tsína (PRC) [3][4] ken ti kadakkelan a maitutop a siudad babaen ti populasion iti lubong.[5] Maysa daytoy kadagiti uppat a probinsia nga agpang a munisipalidad iti PRC, nga adda ti dagup ti populasion iti sumurok a 23 a riwriw manipud idi 2010. Daytoy ket maysa a sangalubongan a siudad, nga adda inpluensia iti komersio, kultura, busbos, midia, moda, teknolohia, ken pagluganan. Daytoy ket maysa a kangrunaan a busbos a ssentro[6] ken ti kasingarngaran a pagikabilan a puerto iti lubong.[7]
Mabirukan daytoy idiay Karayan Yangtze a Delta idiay dumaya a Tsína, ti Shanghai ket nakatugaw idiay wangawangan iti Karayan Yangtze iti tengnga ti paset iti pantar ti Tsína. Ti munisipalidad ket pagbeddenganna dagiti probinsia ti Jiangsu ken Zhejiang iti laud, ken nabeddengan ti day babaen ti Baybay Daya a Tsína.[8]
Maysa daytoy idi a pagkalapan ken abel nga ili, ti Shanghai ket dimmakkel ti kinapangrunanna iti maika-19 a siglo gapu ti panakabigbigan a Europeano para iti bukodna a naiparabor a lokasion ti puerto ken makapataud nga ekonomia. Daytoy a siudda ket maysa kadagiti nalukatan a ganganaet a pagkomerioan kalpasan ti panagabak dagiti Britaniko iti Tsína iti immuna nga opio a gubat ken ti simmaruno a 1842 a Tulag iti Nanking a nagpakabael ti panagipatakfder iti Internasional a Pagtaengan ti Shanghai . Daytoy siudad ket rimmang-ay a kas ti sentro iti komersio a nagbaetan ti daya ken laud, ken nagbalin daytoy ti kalaingan a sentro ti busbos iti Pasipiko nga Asia iti panawen a 1930.[9] Nupay kasta, ti panagala ti Partido Komunista iti kangrunaan a daga idi 1949, bimassit ti panag-impluesia ti siudad. Iti panawen ti 1990, dagiti ekonomiko a reporma nga inyamammo babaen ni Deng Xiaoping ket nagbanagan iti napeksa a panagrangrang-ay ti siudad, a daytoy ket nakaited ti panagsubli iti busbos ken ganganaet a puonan iti siudad.[10]
Ti Shanghai ket maysa a nalatak a papanan dagiti turiata ken naamammoan daytoy kadagiti naipakasaritaan a dulon a kas dagiti Ti Bund, Siudad a Templo ti Dios ken ti Yuyuan a Hardin, ken ti pay dakkel ken dumakdakkel pay a linia ti langit ti Pudong . Nailawlawagan daytoy a kas ti "obra maestra" iti dumakdakkel a ekonomia ti kangrunaan a daga ti Tsína.[11][12]
Dagiti nagibasaranUrnosen
- ^ "Kalawa ti daga". Dagiti Kangrunaan a Kinapudno. Munisipal a Gobierno ti Shanghai. Naala idi 19 Hulio 2011.
- ^ "Danum a rekursos". Dagiti Kangrunaan a Kinapudno. Munisipal a Gobierno ti Shanghai. Naala idi 19 Hulio 2011.
- ^ Chan, Kam Wing (2007). "Dagiti Panakariro ken Parikut ti Panagadal dagiti Siudad ti Tsína: Panakilawlawag, Estadistika, ken Pagbanagan" (PDF). Dagiti Eurasiano a Heograpia ken Ekonomia. 48 (4): 383–412. doi:10.2747/1538-7216.48.4.383. Naala idi 13 Septiembre 2011., p. 395.
- ^ "Ania kadi dagiti kadakkelan ken kabaknagan a siudad iti Tsína?". Uninbersidad iti Akin-abagatan a California.
- ^ "Dagiti siudad: kadakkelan (nga awan dagiti nakapalikmut a suburbano a lugar)". Geohive. Naala idi 13 Septiembre 2011.
- ^ "Ti Panagsalisal ti Puesto iti Londres a kas maysa a Sangalubongan a Sentro ti Busbos" (PDF).
- ^ "Ti Shanghai ket labsanna ti S'pore a aks ti kasingarngaran apuerto iti lubong". Straits Times. Enero 8, 2011. Naala idi Septiembre 14, 2011.
- ^ "Heograpiko a Lokasion". Dagiti Kangrunaan a Kinapudno. Munisipal a Gobierno ti Shanghai. Naala idi Septiembre 14, 2011.
- ^ Scott Tong (Oktubre 2009). "Shanghai: Sangalubongan aSentro ti Busbos? Aspirasion ken kina-agpayso, ken dagiti tagapniden para iti Hong Kong" (PDF). Hong Kong a Warnakan. Naala idi 17 Oktubre 2011.
- ^ "Naipakasaritaan a Panagbalbaliw". Shanghai.gov.cn. 1949-05-27. Naala idi 2011-12-11.
- ^ Hunt, Katie (21 Mayo 2008). "Shanghai: Ti kapitalista nga obra maestra ti Tsína". BBC News. Naala idi 7 Agosto 2008.
- ^ "Iti Shanghai... ken Suzhou". Ti Hindu a Komersio a Linia. 27 Enero 2003. Naala idi 20 Marso 2008.


text:
Catanauan, Quezon
Ti Catanauan ket maysa a primera klase nga ili iti probinsia ti Quezon iti Filipinas.
Dagiti baranggay[urnosen | urnosen ti taudan]
Nabingbingay a politikal ti Catanauan iti 46 a barbaranggay.[2]
- Ajos
- Anusan
- Baranggay 1 (Pob.)
- Baranggay 2 (Pob.)
- Baranggay 3 (Pob.)
- Baranggay 4 (Pob.)
- Baranggay 5 (Pob.)
- Baranggay 6 (Pob.)
- Baranggay 7 (Pob.)
- Baranggay 8 (Pob.)
- Baranggay 9 (Pob.)
- Baranggay 10(Pob.)
- Bolo
- Bulagsong
- Camandiison
- Canculajao
- Catumbo
- Cawayanin Ibaba
- Cawayanin Ilaya
- Cutcutan
- Dahican
- Doongan Ibaba
- Doongan Ilaya
- Gatasan
- Macpac
- Madulao
- Matandang Sabang Kanluran
- Matandang Sabang Silangan
- Milagrosa
- Navitas
- Pacabit
- San Antonio Magcupa
- San Antonio Pala
- San Isidro
- San Jose (Anyao)
- San Pablo (Suha)
- San Roque (Uoyon)
- San Vicente Kanluran
- San Vicente Silangan
- Santa Maria (Dao)
- Tagabas Ibaba
- Tagabas Ilaya
- Tagbacan Ibaba
- Tagbacan Ilaya
- Tagbacan Silangan
- Tuhian
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Quezon". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 30 Abril 2018.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Quezon". Datos ti Populasion ti Ili. Dibision ti Panagsukisok ti LWUA. Naala idi 16 Septiembre 2014.
Dagiti akinruar a silpo[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Abril 19
Ti Abril 19 ti maika-109 nga aldaw ti tawen (maika-110 kadagiti bisiesto a tawen) iti kalendario a Gregoriano. Adda pay 256 nga al-aldaw ti nabati aginggana intono maungpot ti tawen.
Dagiti linaon
Paspasamak[urnosen | urnosen ti taudan]
Naipasngay[urnosen | urnosen ti taudan]
- 1832 – José Echegaray, Espaniol a mannurat (pimmusay 1916)
- 1849 – Leona Florentino, Filipina a mannaniw (pimmusay 1884)
- 1937 – Joseph Estrada, maika-13 a Presidente ti Filipinas
- 1990 – Kim Chü, artista iti ABS-CBN manipud idiay Siudad ti Tacloban
Pimmusay[urnosen | urnosen ti taudan]
- 1906 – Pierre Curie, Pranses a pisiko (naipasngay 1859)
- 1998 – Octavio Paz, Mehikano a diplomata ken mannurat (naipasngay 1914)


text:
STA. MARIA, Ilocos Sur – Nasugatan ti drayber ti maysa a motorsiklo idi nakidinungpar ti luganna iti maysa nga owner-type jeep iti barangay Maynganay Sur, Santa Maria, Ilocos Sur.
Nabigbig ti nasugatan a ni Rizal Perilla, 23, residente iti Rizal St., Zone 2, Bantay, Ilocos Sur.
Iti inisial nga imbestigasion ti polis, agturturong iti amianan a direksion ti Honda Wave a nagluganan ti biktima idi kimmaut iti bangir a lane a puon ti nakidinungparanna iti owner-type jeep nga addaan plaka a DKL-350 ken minaneho ni Manuel Noveloso, 49, ken residente iti Alcala, Pangasinan.
Gapu iti partak ti pasamak, dinungso met ti sumarsaruno a Partas bus a minaneho ni Cesar Ramirez ti kutit ti dyip.
Nasugatan ti driver ti motorsiklo iti nadumaduma a paset iti bagina ket naitaray iti Reyes Clinic and Hospital para iti panakaagasna.


text:
NAKAULDAGAK iti indayon iti sirok dagiti tallo a santol iti sikigan ti kantina ni Manang Carmie idi mapasungadak ni Lilong Idro. Pasado alas nuebe pay laeng iti agsapa. Gapgapuk iti piskaria iti batog ta napanko ginaikan dagiti mangrugin nga agsabong nga utongko. Immayak biit naginana sakbay nga ituloyko ti ar-aramidek. Kaliklikud ni manang ta napan nagsakada iti tagilakona isu a siak ti pinagbantayna.
Ammok lattan nga umay mangdies ni Lilong Idro. Mangdies kunami ditoy barangaymi nga Ammubuan ti sumukmon iti arak. Di ugali ti lakay ti umay ditoy kantina no di arak ti gagarana. Pannakadanumna ti lambanog. Diak la koma kayat a lakuan ta ugalina ti agnunog iti kantina. No naulawen, sangkadagullitna ti makasisileg payen iti lapayag: “Piling, o, asawak, ‘ya! Napnapanamon?” Sa inton mauma, isarunona: “Ay, tao, ‘ya, pagturongam?”
Sitentay sieten ni Lilong Idro. Kulay-ongan ti rupana. Apaglabes laeng a lima kadapan ti katayagna. Kinesset ti init ti kudilna. No palausen ti manarita, ti laengen kudilna ti kimpet iti tulangna. Agkubbo payen. Mabilbilang metten ti addangna. Nalennek dagiti matana. Maitugotan ketdi pay laeng ti kinatarakina idi kabambannuaganna.
Agmaymaysan nga agbibiag ni Lilong Idro. Agarup dua gasut a metro iti dayaenmi ti balayna. Iti agdama, ni Doming, ti agtawen iti katorse nga anak ti kasinsinko, ti mangkadkadua kenkuana.
Di parikut ni Lilong Idro ti pagbiagna ta nalawa bassit ti napundarna a talon. Napalawlawan pay ti balayna kadagiti gulimba a niog. Sabali laeng dagiti pinuon ti kaimito, sua, tsiko, mangga ken guyabano. Iti abagatan ti balayna, apagkapat ti ektaria ti pinupokanna ti tilapia.
Ni Doming ti para buras kadagiti bunga ti mulana. Ipanna ditoy balay tapno ilako ni nanang nga adda puestona iti plasa. Agpasigay no kasta a makasidsida iti lames. No adu ti maala ni Doming, ipailakoda ken ni nanang.
“Apooo!” inyawag ni Lilong Idro idi addan iti ruangan. Tataulan da Labang ken Blacky. “Gumatangak man!”
Napaisemak. Mangdiesak man, dina pay la kuna.
Bimmangonak. “Agtuloyka, Lilong,” kinunak. Binugawko dagiti asomi.
“‘Daka gayam dita, Barok,” kinunana. “‘Sukatannak man iti lugar ti singko.” Nagdiretsuanna ti nagtugaw iti bangko iti yan ti lamisaan a nayabay iti puon ti santol.
Simrekak iti kantina. Iggemkon ti baso a naglaon iti arak idi rummuarak. Inyawatko kenkuana. “Ania ti ipaanudyo, Lilong?” Ti pulotanna ti kayatko a sawen.
“Saanen, Barok,” inyisemna. “Diakto met la mangalngal dagiti sitsiria!” Nagparang dagiti dua laengen a ngipenna iti sango.
Inyiddak met laeng iti indayon; nakasangoak kenkuana.
“Nabannogkan sa ketdi, ‘ya, Barok?” inamad ni Lilong Idro. “Kasla met laengen masissisi ‘ta tabamon!”
“Napanko man dinalusan ‘diay pagmulaakto iti paria ‘ton agtudo, Lilong,” kinunak. “Awan met la ti trabahok ta bakasion.” Addaakton iti maudi a tukad ti haiskul iti Ballesteros National High School iti umay a panagseserrek.
“Nasayaat dayta, Barok. Ala, yagawam ngarud. Dimo tultuladen dagiti dadduma dita a ti la agbalbaliodong ti sangsanguenda. Ipasnekmo ti agadal. Narigat ti awan ammona. Kitaennak,” intangadna ti arak. Bassit ti naksay iti napno a basona.
Kastana nga uminom ni Lilong Idro. Arig simsimanna laeng. Pagangayanna, abotenna iti siamsiam sakbay a maatiananna ti baso. Nalaka ngaminen a maulaw.
“‘Da, ‘ya, maal-alak, Lilong, no aglokolokoak,” pinuyotak ti barukongko ngem isu met nga umaplaw ti angin. Inay-ayam ti pul-oy dagiti nakaberberde a bulong dagiti santol. Nagpallayog pay dagiti kasla tangan-saka a bungada. Naimuttalat iti imatangko ti naluom a bulong iti maysa kadagiti sanga.
“Hustoka, Barok,” uray la nagraed ni Lilong Idro a nagkuna. Maanninawan a kasla adda agbukar a liday kadagiti agkurkuridemdemen a matana. Nagsennaay. Uray la napauyek idi simsimanna manen ti arak.
“Ídi siak ti kas kenka, Barok,” kinunana idi agkalma ti riknana, “adun ti nakaipasungalngalak. Siak idi ti ari-ari. Mapagbutbutngan! Ta disinuebek pay la idi, badigardnakon ti maysa a politiko.” Simmimsim manen. “Bay-annak koma latta nga agistoria, Barok. Kayatko la nga adda kapatpatangko.”
“Okey, laeng, Lilong,” kinunak. Ita laeng a makapatpatangko a kastoy. Kaaduan a ni manang ti makapatpatangna. No saan, ni Kayong Rilo.
“Kas nakunak, pagbutbutngandak idi. Adu ti pinatpateltelak a diak magustuan ti tabtabasda iti piestaan uray awan masnop a nagbasolanda. Dida makareklamo, Barok, ta pasurotnak ngarud ti politiko!”
Nagtungtung-edak.
“Malagipko la unay daydi a piesta, Barok. Nagiinomkami nga agbabarkada iti maysa a kantina. No mano a case ti beer ti tinumbami nga agbabarkada. Bukodmi ti kantina ta awan mayat a makilanglang kadakami. Mabutengda!
“Bassiten ti tao iti piestaan idi sumilud ti nainommi. Umarikiak ti grupomi. Kuna ti balasang a serbidora, husto kanon ta mangrikepda. Agalas dos ngaminen iti parbangon.
“Nagpaggaakkami laeng. ‘Ibusenmi ti lakoyo! Madikayo pay?’ inkilgak iti balasang. ‘Ibagam iti bossmo, Ading,’ pinidilko ti timidna, ‘a di agdanag. Siak ti makaammo!’
“Ngem sabali ti adda iti panunot dagiti kaduak. ‘No agpayso a naturedka, Isidro, arakupem ken agkam man ni Ading!’ indurogda.
“Gapu ta mangrugin a mapukaw ti limbong ti panunotko, Barok, sinakayak ida. Ket apaman nga immasideg ti balasang, rinakepkon. Naggulagol! Ngem ania pay, naimalditkon ti agekko kenkuana.
(Adda tuloyna)


text:
Puso
Ti puso ket lungog a piskel nga agbomba iti dara kadagiti amin a basiha ti dara babaen ti maul-ulit, a ritmiko a panagkaretket. Daytoy ket mabirukan kadagiti amin nga ayup nga adda iti maysa a sistema ti panagbalikuskos (a mairaman amin nga bertabrata).[1]
Ti termino a kardiako (a kas iti kardiolohia) a ti kaibuksilanna ket "mainaig iti puso" ken nagtaud manipud ti Griego kapδιά, kardia, para iti "puso".
Ti puso ti bertabrata ket naipangpangruna a buklen iti kardiako a piskel ken dagiti mangikapet a kulanit. Ti kardiako a piskel ket ti maysa nga inboluntario nga estriado a kulanit ti piskel a mabirukan laeng iti daytoy nga organo ken akinrebbeng para iti abilidad ti puso nga agbomba iti dara.
Ti napipia a puso ti tao, ket agpitikpitik iti 72 a pitik iti tunggal maysa a minuto, daytoy ket agpitik iti agarup a 2.5 billon a beses iti las-ud ti pakatengngaan iti 66 a tawen ti panagbiag. Daytoy ket agdagsen iti agarup a 250 aginggana iti 300 gramo (9 iti 11 oz) iti babbai ken 300 aginggana iti 350 gramo (11 iti 12 oz) iti lallaki.[2]
Dagiti nagibasaran[urnosen | urnosen ti taudan]
- ^ "Puso". SeymourSimon.com.
- ^ Kumar; Abbas; Fausto (2005). Robbins ken ni Cotran Patolohiko a Batayan iti Sakit (Maika-7 nga ed.). Philadelphia: Elsevier Saunders. p. 556. ISBN 0721601871.
Dagiti akinruar a silpo[urnosen | urnosen ti taudan]
Midia a mainaig iti Puso iti Wikimedia Commons


text:
Plantilia:Trim
Daytoy a plantilia ket mangkissay ti whitespace manipud iti kuerdas. Ti kuerdas ket nasken amaipasa a kas ti umuna a saan a nainaganan a parametro. Mabalin a isukat daytoy a plantilia no daytoy ket mausar a kas
{{subst:trim}}, ti pagresultaan a kodigo ti wiki ket "nadalus".
Dagiti linaon
Panagusar[urnosen ti taudan]
{{trim|teksto}} = teksto a maikkat dagiti ania man nga umuna wenno maudi a whitespace.
Pagarigan[urnosen ti taudan]
- Ti "
{{trim| abc}}" ket agpataud iti "abc"
Datos ti plantilia[urnosen ti taudan]
TemplateData para iti Trim
Daytoy a plantilia ket mangkissay ti whitespace manipud iti kuerdas.
Kitaen pay[urnosen ti taudan]
- Dagiti baw-ing − no adda, dagiti sabali a nagan daytoy a plantilia a mabalin a mausar


text:
CANDON CITY – Tallo a babbaro ti nakasuan kalpasan a natiliw dagitoy iti nagsina a buy-bust operation nga insayangkat ti kapolisan ditoy siudad idi Hulio 3.
Nakasuan iti panaglabsing iti Comprehensive Dangerous Drug Act wenno RA 9165 da April Boy Urmin y Quiba, 20, baro ken residente iti Barangay San Agustin ditoy siudad; Vivon German y Abegania, 22, baro, residente iti Barangay San Isidro, Candon City; ken ni Mario Fabian Pesawel, 30, single, vegetable dealer ken residente iti Barangay Tagpeo, Cervantes, Ilocos Sur.
Natiliw da Urmin ken German iti buy-bust operation nga insayangkat dagiti nagtipon a bunggoy dagiti operatiba manipud iti Candon City police station, San Emilio police station ken PDEA-ISSET nga indauluan ni Intelligence Officer III Darnel Bacate iti babaen ti direkta a superbision ni Police Supt. Marlo Castillo, hepe ti polis ti Candon City.
Nakumpiska iti ikut dagiti dua ti maysa a plastic bag a naglaon iti masuspetsa a narumek a napagango a marihuana nga addaan iti fruiting tops nga agdagsen iti sumurok kumurang 250 grams ken marked money a P1,000.
Naisaruno a naisayangkat ti sabali a buy-bust operation iti agarup alas 2:40 ti malem ti dayta met laeng nga aldaw idi impalgak ni German nga agdeliber iti marihuana iti Barangay San Jose, Candon City ti frontna a ni Mario Fabian y Pesawel, 30, baro, maysa a vegetable dealer ken residente iti Barangay Tagpeo, Cervantes, Ilocos Sur.
Nakumpiska ken ni Fabian ti maysa a brick ti masuspetsa a napagango a marihuana nga addaan iti fruiting tops nga agdagsen iti sumurok-kumurang a 1.2 kilos agraman ti P1,000 ken P500 a marked money nga inggatang ti maysa a nagpammarang a buyer a kameng ti bunggoy dagiti operatiba.
Nakadetene dagiti suspek iti Candon City police station idinto a naipaima ti kasoda iti City prosecutor’s office.#


text:
SAN ESTEBAN, Ilocos Sur – Uppat pay nga agad-adal ken maysa a mangisursuro ti naluganan itay lawasna iti maysa a pagadalan ditoy.
Dua a fourth year students ken dua a third year students iti San Esteban National High School ditoy ti linuganan dagiti mapapati a dakes nga espiritu bayat ti kaaddada iti pagadalan. Naluganan ti mangisursuro kabayatan ti maisaysayangkat a panangagas kadagiti biktima idiay Santa Maria, Ilocos Sur.
Daytoy ti maikadua a gundaway a naluganan dagiti agbasbasa ditoy iti daytoy a bulan.
Sakbayna, naluganan ti 13 nga estudiante a puon ti nakasuspensuan ti klase.
Naammuan ti Tawid News Magasin a mabuteng pay laeng dagiti biktima ken saan a palubosan ida dagiti nagannak kadakuada a mapanda pay agbasa.
Kuna dagiti biktima a maysa a babai a mapapati a narames, ti asawana ken maysa a gayyemda dagiti nanglugan kadakuada.
Napasamak ti insidente kalpasan ti nobena nga isaysayangkat ti nasao a pagadalan.
Madaman ti panagnobena ti SENHS tapno mapaksiat ti dakes nga espiritu idinto a naipaserra ti kasilia a mapapati a paggigianan dagiti dakes nga espiritu.
Awan pay ti palawag ti simbaan mainaig iti pannakalugan dagiti estudiante.
Kuna ni Emilio Ayson, prinsipal ti pagadalan nga ita la nga adda mapasamak a kastoy iti pagadalanda.


text:
CANDON CITY – Napapatay ti maysa nga ahente ti Philippine Drug
Enforcement Agency (PDEA) ken ti anakna bayat ti panangrabiida iti
sardam ti Pebrero 12 iti pagtaenganda iti Barangay Darapidap ditoy a
siudad.
Saanen a naidanon iti ospital ti biag da Edward Gautani, Sr., 40, PDEA agent, ken Edward, Jr., 16, baro, high school school, gapu kadagiti linak-amda a sugat.
Napasamak ti pammaltog iti agarup alas 7:10 ti sardam itay Huebes bayat a mangmangan dagiti agama iti resort-balayda iti Barangay Darapidap ditoy a siudad.
Iti inisial nga inbestigasion dagiti polis, mangmangan dagiti biktima idi simrek ti dua nga armado a tattao ket pinaltoganda ti laklakay a Gautani.
Mapapati nga iti baet dagiti sugatna, pinadas ti Gautani, Sr. ti tumaray ket inarayat ti anakna ngem insaruno dagiti lallaki a pinaltogan ti baro.
Nagsagrap ni Gautani, Sr., iti sugat iti nadumaduma a paset ti bagina manipud iti caliber .45 ken caliber .9 mm pistol. Nasugatan met ni Gautani, Jr., iti sugat iti ulo.
Nakarekobre dagiti polis iti nakapasamakan ti krimen iti 6 a kapsula manipud iti cal. 45, maysa a bala ti cal. 45, 4 a napitpit a buli ti cal. 45 ken 2 a kapsula ti .9mm.
Kitkitaen dagiti autoridad no adda pakainaigan ti pammapatay iti trabaho ti PDEA agent.
Segun ken ni Senior Supt. Virgilio Fabros, Ilocos Sur provincial director, aktibo ni Gautani iti anti-drug operations iti Candon City ken saksi iti nadumaduma a kaso ti droga.#


text:
STA. CATALINA, Ilocos Sur – Tallo a babbai ti nadunor gapu iti pannakidinnungpar ti motorsikloda iti sabali a lugan sadiay Barangay Cabuloan ditoy nga ili idi malem ti Marso 21.
Naireport a nadunor da Joana Rabuy Guzman, 17, awanan asawa, ken residente iti Barangay Bulala West, Vigan City; Nica May Rabena, 17, residente iti Barangay Manangat, Caoayan; ken ni Sherry Mae Pacheco, 17, awanan asawa, ken residente iti Barangay Sinabaan, Sta. Catalina, Ilocos Sur.
Segun iti inbestigasion, idi agarup 3:00 p.m. idi Marso 21, agpaamianan a direksion ti motorsiklo a minaneho ni Rabuy ken nakilubbonan da Rabena ken Pacheco, ket iti Gomez Street ti nadakamat a Barangay, mapapati a nasabatda ti nagobertek a multicab a minaneho ni Sgt. Joseph Navalta Rapacon, 34, Air Force member a nakadestino idiay Manila, residente iti Floridablanca, Pampanga ngem bakasionista iti nadakamat a barangay, a puon ti nagdinnungparanda.
Gapu iti impact ti panagdinnungparda, naikras ti ti motorsiklo a puon ti nakadunoran dagiti tallo a babbai.
Naitaray dagiti biktima iti Gabriela Silang General Hospital tapno maagasan dagiti sugatda.
Saan a naan-ano ni Navalta ngem naipan iti police station para iti pannakapalutpotna mainaig iti aksidente.#


text:
Plantilia:Wagaywayikono
Ti Plantilia:Wagaywayikono ket agiparang daytoy a plantilia ti naisilpo iti wiki a wagayway iti nanaganan a parametro iti kadakkel ti 'ikono', iti agdama kadagiti 23×15 a piksel (naiplawag iti Plantilia:Wagaywayikono/bugas) ken ti pay maysa a piksel a beddeng.Addaan pay ti ladawan iti mapindut a silpo iti mainaig nga artikulo. Para iti saan a naisilpo nga ikono ti wagayway, imbes ket nga usaren ti Plantilia:Flagdeco.
Dagiti linaon
Panagusar
{{wagaywayikono|name|variant=|size=}}
- nagan
- Nasken daytoy a parametro, ken mangilasin daytoy iti nagan ti pagilian, rehion, siudad, kdpy. Ti napno a listaan dagiti magun-od a parametro ket mabirukan iti Kategoria:Dagiti plantilia ti datos ti pagilian. Kas pagarigan, ti Plantilia:Datos ti pagilian Bulgaria ket naus-usar no ti parametro ti nagan ket nainaganan kas
Bulgaria. Adu kadagiti wagayway ket magun-od pay babaen iti naipangyababaan a "parbo a nagnagan", kas dagiti pagalagadan a tallo a letra a kodigo ti pagilian nga inaganan babaen ti ISO 3166-1 alpha-3, IOC, wenno FIFA. Dagiti listaan dagiti magun-od a "parbo a nagan" ket mabirukan iti Kategoria:Dagiti baw-ing ti datos ti pagilian. Adu kadagitoy a kodigo ti pagilian ket maikeddengda a saan unay a maus-usar, isu a maisingasing nga agusar iti napno a nagan ti pagilian.
- variant
- Pagpilian laeng ti maikadua a parametro, ken manginagan ti sabali a mausar a wagayway imbes a ti pagalagadan a wagayway. Daytoy ket kadawyan a maus-usar kadagiti historikal a wagayway ngem mabalin pay a mausar kadagiti wagayway ti marina, dagiti wagayway iti panagusar kadagiti isport, kdpy. Ti listaan dagiti magun-od a sabali a wagayway para iti tunggal maysa a pagilian ket nadokumentuan iti naisangayan a panid para iti plantilia ti datos ti pagilian. Kas pagarigan, mangiraman ti Plantilia:Datos ti pagilian Bulgaria ti deskripsion iti tunggal maysa kadagiti sabali a magun-od a wagayway ti Bulgaria. Daytoy a parametro ket mabalin a nanagnan a parametro (kas ti "
variant=1815"), wenno panangipuesto a parametro, ken kankanayon daytoy a ti nagan ti pagilian.
- size
- Pagpilian laeng daytoy a parametro, ken naus-usar a pananginagan ti kadakkel unay ti kaakaba ken /wenno katayag ti ladawan ti wagayway. Daytoy a parametro ket nainaganan iti panagusar ti pagalagadan a sintaksis ti ladawan.
Datos ti plantilia
TemplateData para iti Wagaywayikono
Agiparang daytoy a plantilia ti naisilpo iti wiki a wagayway iti nanaganan a parametro iti kadakkel ti 'ikono', iti agdama kadagiti 23×15 a piksel (naiplawag iti Plantilia:Wagaywayikono/bugas) ken ti pay maysa a piksel a beddeng.
Dagiti pagarigan
Dagiti nota ti panangisayangkat
Agus-usar daytoy a plantilia kadagiti datos ti plantilia babaen ti Kategoria:Dagiti plantilia ti datos ti pagilian nga aglaon kadagiti datos a manginagan no ania ti maiparang ken ti Plantilia:Wagaywayikono/bugas a panagpormat nga aglaon iti lohiko no kasano ti panangiparang ti wagayway.
{{wagaywayikono|Bulgaria}}→ — agus-usar ti Plantilia:Datos ti pagilian Bulgaria
{{wagaywayikono|BUL}}→ — agus-usar ti Plantilia:Datos ti pagilian BUL a baw-ibg iti Plantilia:Datos ti pagilian Bulgaria
Iti uneg iti tunggal maysa a plantilia ti datos ti pagilian, agusar daytoy a plantilia kadagiti sumaganad a parametro:
flag alias— nagan ti papeles ti ladawan nga iparang
flag alias-xxxx— nagana ti sabali a papeles ti ladawan
xxxx
alias— mausar a panangiparang ti sabali a gupit ti ladawan (kasisigud iti "Wagayway ti alias")
Dagiti mainaig a plantilia
- Maus-usar ti Plantilia:Wagayway iti naisilpo iti wiki a nagan ti a kadenna ti wagayway. Kapadanto ti maiparang a nagan iti nausar a parametro ti plantilia, ngem ti puntaan a silpo ket ti nangrunanto nga artikulo para iti pagilian (kadagitoy a pagarigan, ti Bulgaria).
- Mausar pay ti [Plantilia:Wagaywaypagilian]] tapno maiparang ti naisilpo iti wiki a nagan a kadenna ti wagayway. Kankanayon nga agpapada ti maiparang a nagan, urayno mausar wenno saan ti parno a nagan ti kodigo ti pagilian a kas parametro ti plantilia.
- Agiparang ti Plantilia:Flagdeco ti maysa a saan a naisilpo nga ikono ti wagayway nga awanan iti nagan ti pagilian.
{{flagdeco|Bulgaria}}→
Para iti napno a listaan dagiti plantilia ti wagayway, kitaen ti Kategoria:Sistema ti plantilia ti wagayway.
Kitaen pay
- en:Wikipedia:WikiProject Flag Template
- Dagiti baw-ing − no adda, dagiti sabali a nagan daytoy a plantilia a mabalin a mausar


text:
SANTA, Ilocos Sur – Awan dagiti nagannak idi nalmes ti uppat ti tawenna nga anakda a babai bayat panagay-ayamna iti waig sadiay Barangay Tabucolan ditoy nga ili idi bigat ti Mayo 28.
Segun iti polis ditoy, nakaawatda iti report idi agarup 11:40 ti bigat ti nadakamat a petsa nga adda nalmes nga ubing a naammuan idi agangay a maysa a Jasmine Bragado y Pacquiao, 4, bayat ti panagay-ayam ken panagdidigosda nga agkakadua iti waig ti nadakamat nga barangay.
Iti panagimbestiga dagiti polis, idi agarup 11:00, naikuyog ti biktima kadagiti padana nga ubing a napan nagay-ayam ken nagdigos iti waig.
Kalpasan ti sumagmamano a minutos, imbaga dagiti kaay-ayam ni Jasmine ken ni Dennis Bedar, kaarruba ti biktima, a mapukpukaw daytoy.
Binirok ni Bedar ti ubing ket naduktalanna laengen a nalmes daytoy.
Intaray dagiti nagresponde a polis ni Jasmine iti Ilocos Sur District Hospital, Narvacan, ngem naideklara nga awanen ti biag ti ubing.
Saan a nailanad iti journal no ayan dagiti dadakkel ti biktima idi nalmes ti anakda.#


text:
Surinam
Nagsasabtan: 4°N 56°W / 4°N 56°W
Ti Surinam, opisial a ti Republika ti Surinam (Olandes: Republiek Suriname, Panangibalikas nga Olandes: [ˌrepyˈblik ˌsyriˈnaːmə]), ket maysa a pagilian idiay akin-amianan nga Abagatan nga Amerika. Nabeddenganna ti Pranses a Guiana iti daya, ti Guyana iti laud, ti Brasil iti abagatan, ken ti Taaw Atlantiko iti amianan. Ti Surinam ket sigud idi a kolonia iti Britaniko ken iti Olándes, ken ammo idi a kas ti Olandes a Guiana. Ti Surinam achieved ket nakaal ati panagwayawayas manipud iti Olanda idi 25 Nobiembre 1975.
Iti basbassit laeng ngem 165,000 km2 (64,000 sq mi) ti Surinam ket isu ti kabassitan a naturay nga estado idiay Abagatan nga Amerika (Pranses a Guiana ket mangbukel ti basbassit a teritorio, ngem daytoy ket Pranses a teritorio). Adda ti nakarkulo a populasion iti agarup a 490,000, a kaaduan ket agtaeng idiay amianan a pantar iti daytoy a pagilian, a pakabirukan ti kapitoliona a Paramaribo.
Naggappuan ti nagan[urnosen | urnosen ti taudan]
Ti naga a Surinam mabalin a naggapu manipud dagiti Taino (dagiti agsasao iti Arawak) a grupo a natawtawgan a "Surinen" a dagitoy ket isu ti immuna a nagtaeng iti daytoy a rehion sakbay ti isasangpet dagiti Europeano.[5]
Kasisigud a ti pagilian ket naisurat a kas ti Surinam babaen dagiti Inggles a nagtaeng nga immuna a nagipatakder ti kolonia idiay Waig ni Marshall,[6] a mairaman ti Karayan Surinam, ket paset idi daytoy ti grupo dagiti kolonia a makunkuna a Olándes a Guiana.Ti Surinam mabirukan pay laeng kadagiti Inggles. Ti maysa a nangruna a pagarigan iti daytoy ket ti bukod a nailian nga eroplano ti Surinam, ti Surinam Airways.
Dagiti nagibasaran[urnosen | urnosen ti taudan]
- ^ Algemeen Bureau voor de Statistiek in Suriname – Senso a langa iti agpang a distrito
- ^ a b c d "Surinam". Internasional a Pundo ti Panguartaan. Naala idi 22 Abril 2012.
- ^ "GINI index". World Bank. Naala idi 26 Hulio 2013.
- ^ "2014 Human Development Report Summary" (PDF). United Nations Development Programme. 2014. pp. 21–25. Naala idi 27 Hulio 2014.
- ^ Ti Baro nga Ensiklopedia Britanika, Ensiklopedia Britanika, Tomo 5. Edision 15. Nangipablaak Ensiklopedia Britanika, 2002, p. 547.
- ^ Ensiklopedia Britanika: Diksionario dagiti Arte, Siensia, ken Sapasap a Literatura, Tomo XI (Maikasiam nga Edision—Popular a Naimaldit nga ed.). Naala idi 4 Mayo 2008.
Idi 1614 dagiti estado iti Olanda ket nagited kadagit sinoman nga umili ti Olandes iti uppat a monopolio iti aniaman a sangladan wenno lugar ti komersio a maduktalanna iti dayta a rehion (Guiana). Ti immuna a pagtaengan, nupay kasta, idiay Surinam (idi 1630) ket naaramid babaen ti maysa nga Ingles, a ti naganna ket napreserba babaen ti Waig ni Marshall.
- Surinam
- Dagiti pagilian a nagbeddengan ti Taaw Atlantiko
- Dagiti pagilian ken teritorio nga agsasao ti Olandes
- Dagiti dati a kolonia ti Olanda
- Dagiti dati a kolonia ti Ingles
- Dagiti liberal a demokrasia
- Dagiti estado a kameng ti Organisasion ti Islamiko a Pagtitinnulongan
- Dagiti republika
- Dagiti pagilian ti Abagatan nga Amerika
- Dagiti pagilian ti Karibe
- Dagiti estado ken teritorio a nabangon idi 1975
- Dagiti estado a kameng ti Komunidad ti Karibe
- Dagiti estado a kameng ti Kappon ti Pagsasao nga Olandes
- Dagiti estado a kameng ti Kappon ti Pagpagilian ti Abagatan nga Amerika
- Dagiti estado a kameng ti Nagkaykaysa a Pagpagilian


text:
Dati nga OSY wenno out of school youth ni Jun a kasinsinko idi adda pay laeng daydi angkel. Saannan nga intuloy ti kina-third year-na ta isu met idin ti pannakaidalit ni angkel.
Kalpasan a naidulin ti bangkay ni angkel, isu met ti panagawis ni Sir Dexter kadagiti interesado a sumrek iti programa ti alternative leraning system a pagkoordineytoranna. Ket napagasatan ni Jun ti eksam. Kellaat, kas resulta ti eksamna, naital-o a iti college.
Edukasion ti inyenrol ni Jun idiay CSU-Sanchez Mira. Iti damo pay laeng a tawenna, marigatanen ni Anti Siling a mangisakad iti kasinsinko. Nakitegged iti labada iti yan da kapitan. Ditoy a bumalbale no awan ti maitedna nga allowance iti anakna. No panawen ti panagtalon, makitegged iti sikka. Ngem manmano a sumalog ta kasla masulit a mapitakan.
Ngem kaaduanna a kada nanang ken tatang ti umararawanna. Kari a kari nga agbayadto ‘ton maawatna ti areglo ti kaso nga impilada iti nganngani nangrames iti kakaisuna a babai (adda asawa ken anakna itan) nga anakda kadaydi angkel.
Ngem saan a patpatien ni tatang ni anti. Kaas-asawada pay laeng ngamin idi ken ni angkel ket dagiti nagannakkon ti pagtarayanda no maipitda. Adu a kari a panagbayad ngem pulos nga awan ti in-intedda. No palausen ti manarita, kasla da nanang ken tatang ti nagpadpadakkkel kadagiti kasinsinko. Napanuynoyanda kano ngamin idi adda pay laeng daydi lilang a mangbibiag kadakuada. Kasla don ken donia ti idiar da. Nakatugawda nga agmalmalem. Mangnamnamada a kanayon kadagiti agsangpet a grasia daydi lilang: pension ta beterano daydi lilong; ken apit kadagiti nalawa a talonda.
Ngem idi awanen daydi lilang, kasda la napukolan. Pinatarayda nga agkakabsat dagiti talonda. Mayat met dagiti tallo pay a kakabsat ni nanang. Awan maar-aramidan ni nanang ta adda “siriben” ti maysa nga ulitegko nga agilako kadagiti dagdaga. Ni sentimo, awan nadilamutan ni nanang!
No apay a tumultulong latta da tatang, gapu iti asida kadagiti kasinsinko. Agpada a saan a nakaadal da tatang ken nanang isu nga agmulamula ken aglakolako idiay plasa ti panangbiagda kadakami nga agkabsat. Ngem saankami a nanglangan a nangan. Nalaing ni nanang nga agbadyet.
No awan ti maited da nanang a masapul ni Jun, ni Insin Immung ti kamanganda. Awan met ti saan ken ni insin ta kari a kari ni anti a mangted inton maawatna ti kuarta (kas met laeng iti inkarkarina kada nanang).
Ngem idi naawaten ni Anti Siling ti areglo a kuarta, simiagen daytoy. Nagawid iti ilida. Insurotna ni Jun. Ngem di man la pulos nagbayad kadagiti adu nga utangda ken nanang.
Nabati ni Insin Immung iti balayda. Makapungtot ta uray no kusing koma, saanda man la nga imbatian uray kunana a pagpatarimaanna iti balay a pagnanaedanda ta agubon dagiti atepna a nipa. Kapilitan a ginastuan ni insin ti balay ta awan metten ti kaduana.
Ngem itay napan a bulan, simmangpet ni Jun kalpasan ti tallo bulan sipud ipapanawda. Aggian kano iti yan ni Insin Immung ta as-asideg laeng a paggapuanna no mapan iti hayskul a pagpraktikumanna. Di laeng mangan-ano ti panawen, malpaston iti panagbasana kadaytoy masungad a panagrikep ti klase.
“Apay nga itedna kada anti ken Jun no nabayag metten a sika ti agnanaed iti balay, insin?” sinaludsodko. “Sika payen ti nangas-asikaso iti balay sipud pay idi. Ken adda payen kenka ni Jun…”
“Dayta ngarud ti diak maawatan, insin!” kinunana. “Ngem mapanakto agpakuyog ken ni Manong Itong,” ti kasinsinmi a kagawad ti barangay ti kayatna a sawen.
Anak ni Angkel Arman nga inaunaan da nanang ni Manong Itong. Isu ti nasaok a “nasirib” a kabsat da nanang. Putotna kadaydi umuna nga asawana.
“Bareng ngarud maalam met laeng ‘diay tulong ti gobierno, insin. Ta no mapan pay laeng ken ni Anti Siling, diak la ammon no makaraman ni Jun nga agpayso. Naimbag kenka ta ammomi no kasano ti panangtultulongmo iti kasinsintayo.” Damagmi a naibusen ‘diay areglo a kuarta ta impapautang ni anti kadagiti nagannakna ken kakabsatna. Utang-kalimutan, kasta met ngarud ti napasamak!
“Bareng, insin…”
PABUNIAG ti buridek nga anakko. Inranak a Sabado tapno ad-adu ti makadar-ay. Naawis amin a kaarruba. Ngem anian ta imbuyatna ketdin ti tudo. Kapilitan nga inkamakam dagiti kabagianmi nga implastar ti tolda ti barangay. Bassit la ket ngarud ti nakadar-ay kadagiti manganak koma iti ubingko. Ngem saan nga isu ti nakatubeng iti nayeskediulen.
Kas ninamnama, bassit ti naksay iti sagana. Kapilitan a biningaybingaymi kadagiti timmulong.
Agalaskuatro ngatan iti malem idi isirnaatna met laeng. Naisublin dagiti nabulod a tugaw, siliasi ken tolda. Mapunpunasan metten dagiti nausar a kutsara, tinidor, baso ken pinggan tapno maisublida idi sumangpet ti videoke a rekues dagiti nagparti ken nagluto. Nakaammo ni Insin Immung a nagsapul iti marentaan. Isu payen ti nagbayad ta isu la kano a mairegalona met. Inted kano met laeng kenkuana ni kapitan ‘diay uppat a ribu kalpasan a kinuyog ni Manong Itong. Impalawagda nga arig isunan ti mangpabpabasa iti kasinsinmi.
“Mistro, iruarmon ‘tay pagpabungar!” immikropono pay ni Uliteg Sabas a maysa kadagiti nagparti, kaduana ni Insan Raul ken ti katugangak a lalaki.
“Ngem, ney, kapid,” inyagaw ni Manong Damian, maysa kadagiti naggerret, iti mikropono, “saanmi a kayat ‘tay galba ti kalubna… ‘tay koma hitshield ti iruarmo!” A pinasarunuanna iti nasarangsang a paggaak.
Maysanmaysa ti nagkanta apaman a naiplastar ti videoke. Nabagkat ti lamisaan a nagiwaanda idi rabii ket naipan iti sango daytoy. Inruarko metten ti ginatangko a pagassengda (heat shield ti kalubna a kunada) ta simsim la ti naramananda idi rabii ta diak kayat a mabartekda. Narigat no dida maileppas ti trabahoda. Naidasar dagiti pulotanda.
Dayta, awanen ti arindenggan aglalo idi mapaayusanda. Pati dagiti babbai a naginnaw, nakipagkankantada metten. Ken nakipagsisiat.
Idi kuan, masagsaginnit ti idadateng ken panagsubli dagiti lallaki iti purokmi. Ta sadino ti agpabideoke nga awan ti ipasangona a for the boys a makuna? Ket dayta ti arakenda.
“Dumanonkayo amin, kakabsat,” kinunak kadakuada. “Ngem, ney, ipakpakaunakon, ipaboksittayo la koma dagiti mainumtayo!”
“Agyamankami, mistro!”
Ney, ket bumurnok a bumurnok a talaga ti bilangda. Adda payen da Bandung, Yesyo, ken Teban. Namak payen no agiinnalada manen?
Agalas nueben iti rabii. Naulawdan. Ngem sige latta ti panagkantada iti bideoke nupay saanen nga agsusurot ti bosesda. Ngem awan pagdanagak ta addada pay laeng dagiti tanod a kapiduak ken ni Manong Itong. Addan idiay ‘yan da nanang, tallopulo metro iti abagatanen ti balay, dagiti ubbingmi a kinadua ni baket. Narigat no mapuyat dagiti ubbingmi.
Nagkanta ni Yesyo. Pinalakpakanda idi rugiannan ti Mr. Suave. Idi kuan, nakikorusen ni Teban. Ti diak ninamnama, ginabbay ni Bandung daytoy ket nagpasangoda. Aguanta sala metten ti obrada. Naray-aw dagiti padada nga agiinum. Ad-adda met nga inrayok ni Yesyo ti timekna. Ket uray agsagiraden, sige latta.
“Hikkam, ‘bha…gis!” naipukkaw iti likud. Ni gayam Manong Castor. Diak napasidaman ti idadatengna ta nalabit gapu iti pannakakumikomko a mangkita kadagiti masapulda.
“Hading…hoo hay…taaaa!” adda pay nangipalakpak. Idi kitaek, ni gayam Kulot.
Napaisem ti unegko.
Pagammuan, umarikiakdan iti adayo a dayaenmi. Impakapsutko ti bideoke. Adda payen kanalbuong. A nagmalangaanmi.
“Naalakan, barok!” ngem naala pay laeng ni Bandung a kinuna.
Madamdama pay, addan nga umanangsab ni Insin Immung. Sinapana itay ti nagawid ta di umin-inom ti nasanger. “Pinaltoganda ni Aldyin,” kinunana. Iti abagatanen da Aldyin ti balayna. “Natayen…”
“Apay?” masmasdaawkami.
“Limmaban kadagiti polis!”
Nalagipko ti kinuna ni Manang Bheng. Napangilangilak.
Nagturongkami iti ‘yan da Bessy. Nadanonanmi nga umanug-og a nakasakruy ken ni lakayna. Ngem awan man laeng ti nagaon a balikas kadagiti bibigmi. Naasianak ken ni Bessy.
Nagpakadaak. Mariknakon ti bannogko. Sapaenmi pay a sangapamilia ti agriing ‘ton bigat ta mapankami sumuknal. Kayatko, iti naganus a panunot dagiti ubbingmi, maipasagepsepen kadakuada ti kinapateg ti panagbuteng ken panagdayaw iti Dios.#


text:
Sereal
Dagiti sereal ken dagiti ruot (kamkameng ti monocot a pamilia ti Poaceae, a naamammuan pay a kas ti Gramineae)[1] a nataltalon para kadagiti makan a bukel ti bagasda (iti botanika, ti maysa a kita ti prutas a tinawtawagan ti caryopsis), a buklen ti endospermo, bungag, ken tuyo. Dagiti bukel ti sereal ket ad-adu a nataltalon ken mangited ti ad-adu nga enerhia ti makan iti sangalubongan ngem ti aniaman a kita ti apit; isu a dagitoy ket dagiti nangruna nga apit.
Iti masna a pormada (a kas iti sibubukel a bukel), dagitoy ket nabaknang a taudan dagiti bitamina, dagiti mineral, dagiti karbohidrato, dagiti taba, dagiti lana, ken protina. Nupay kasta, no dagitoy ket mapapino babaen ti panagikkat ti tuyo ken bungag, ti mabatbati nga endospermo ket kaaduanna ti karbohidrato ken awan daytoy kadagiti kaaduan a sabsabali a taraon. Kadagiti dadduma nga agrangrang-ay a pagilian, ti bukel nga adda ti porma iti bagas, trigo, miho, wenno mais ket mangbukel ti kaaduan nga inaldaw a taraon. Kadagiti narang-ay a pagilian, ti panangan ti sereal ket kalalainganna laeng ken agdumaduma ngem adu met laeng.
Ti balikas a sereal ket nagtaud manipud ti Ceres, ti ngan ti Romano a diosa ti ani ken agrikultura.
Dagiti nagibasaran[urnosen | urnosen ti taudan]
Dagiti akinruar a silpo[urnosen | urnosen ti taudan]
Midia a mainaig iti Dagiti sereal iti Wikimedia Commons


text:
VIGAN CITY – Simmanglad iti alas 5:15 ti malem ti Marso 19 iti Mindoro airport ditoy ti umuna a biahe ti Inter-Island Airlines a nagrubbuat manipud Manila.
Nagrubbuat met laeng ti eroplano nga agsubli iti Manila iti alas siete ti bigat ti Marso 20.
Sabali pay ti biahe ti nasao nga airlines iti alas kuatro ti malem tunggal Domingo manipud Manila nga agpa-Vigan City sa agsubli iti Manila iti kabigatanna.
P3,450 ti plete iti one way idinto a P6,900 ti round trip ticket.
Nangilatang ti gobierno probinsial iti P1.6 milion para iti 30 a guaranteed seats nga alaen ti probinsia tapno maguyugoyna ti nasao a kompania a manglukat iti rota a Manila-Vigan ken Vigan-Manila.#


text: Ti submarino ket maysa a pagluganan iti danum a makapabael ti nawaya a panaglangoy ti kaadaleman. Daytoy ket maigiddiat manipud ti sumerhible, nga adda ti limitado a kapabilida iti kaadaleman. Ti termino a submaríno ket kaaduan amaitudtudo iti dakkel a naitripulate ng autonomo a bahina. Nupay kasta, ti naipakasaritaan wenno ti panagisasao, ti submaríno ket mabalin pay a mangitudo kadagiti kalalainganna a kadakkel wenno bassit a bahina (dagiti battit a submarino, dagiti basaan a submarino), dagiti lugan a naipatpattiway a napaandar wenno dagiti Autonomo a Lugan ti Kaadaleman.


text:
CANDON CITY – Maysa a residente iti Barangay Ayudante
ditoy siudad ti tinakawan ti maysa a guest relation officer nga
agpapaay iti maysa a videoke bar ditoy.
Nainaganan ti biktima a ni Manuel Pablico, addaan iti
naan-anay a tawen, residente iti Ayudante idinto a nabigbig ti
mapapati a nangtakaw iti selponna a ni Mary Rose Tabuena, 19, GRO iti
Hardrock Videoke Bar iti Barangay Paras, ditoy.
Segun iti blotter ti polis, inamin ni Paula Kristelle
dela Cruz, mapapati a kumplot ti suspetsa, nga innala ni Tabuena ti
selpon ni Pablico.
Kinuna
ni dela Cruz nga insukat ni Tabuena ti nasao a selpon iti maysa a
pagtagilakuan iti selpon iti supermarket ditoy siudad.#


text:
Villasis, Pangasinan
Ti Villasis ket maysa a primera klase nga ili iti probinsia ti Pangasinan iti Filipinas.
Dagiti linaon
Dagiti baranggay[urnosen | urnosen ti taudan]
Ti Villasis ket nabingbingay a politikal kadagiti 21 a barbaranggay.[2]
- Amamperez
- Bacag
- Barangobong
- Barraca
- Capulaan
- Caramutan
- La Paz
- Labit
- Lipay
- Lomboy
- Piaz (Plaza)
- Zone V (Pob.)
- Zone I (Pob.)
- Zone II (Pob.)
- Zone III (Pob.)
- Zone IV (Pob.)
- Puelay
- San Blas
- San Nicolas
- Tombod
- Unzad
Pakasaritaan[urnosen | urnosen ti taudan]
Maysa a barrio iti Villasis ti Malasiqui idi rugrugi ti maika-17 a siglo nga am-ammo iti dati a naganna a "Pandoyocan."
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Pangasinan". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 28 Abril 2018.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Pangasinan". Datos ti Populasion ti Ili. Dibision ti Panagsukisok ti LWUA. Naala idi 2 Hulio 2014.
Dagiti akinruar a silpo[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Papa Zacarias
Ni Santo Papa Zacarias (Griego: Zacharias) ket isu ti Papa ti Katoliko a Simbaan manipud idi 741 aginggana idi 752.
Dagiti nagibasaran[urnosen | urnosen ti taudan]
Dagiti akinruar a silpo[urnosen | urnosen ti taudan]
Midia a mainaig kenni Papa Zacarias iti Wikimedia Commons
- Herbermann, Charles, ed. (1913). "Pope St. Zachary". Ensiklopedia Katolika. New York: Robert Appleton Company.
- Mangiraman daytoy nga artikulo ti teksto manipud iti pablaak nga adda itan iti dominio a publiko: Chisholm, Hugh, ed. (1911). "St. Zacharias". Encyclopædia Britannica (Maika-11 nga ed.). Pagmalditan ti Unibersidad ti Cambridge.


text:
Taga-ugma a Griego
Ti Taga-ugma a Griego ket isu ti porma ti pagsasao a Griego nga inus-usar kadagidi las-ud ti paset ti panawen iti sangapda ti c. maika-9 – maika-6 a siglo BC, (naamammuan nga Arkaiko), ti c. maika-5 – maika-4 a siglo BC (Klasiko), ken ti c. maika-3 a siglo BC – maika-6 a siglo AD (Helenistiko) iti taga-ugma a Gresia ken ti taga-ugma a lubong. Daytoy ket inunaan idi maika-2 a milenio BC babaen ti Misenio a Griego. Ti pagsasao ti Helenistiko a paset ket naamammuan a kas ti Koine (sapasap) wenno Biblikal a Griego, bayat a ti pagsasao manipud ti naladaw a paset ti panawen ken dagiti simmaruno ket awan unay dagiti paggiddiatanna manipud ti Mediebal a Griego. Ti Koine ket naikedkeddeng a kas maysa a naisina a naipakasaritaan nga agpang, urayno ti immununa a pormana ket asideg a kapadpadana ti Klasiko. Sakbay ti Koine a paset ti panawen, ti Griego iti klasiko ken dagiti nasapsapa pay a paset ti panawen ket mangiramraman kadagiti dialekto.
Ti Taga-ugma a Griego ket isu idi ti pagsasao ni Homero ken dagiti historiador, dramaturgo, ken pilosopo ti klasiko nga Atena. Daytoy ket nakaited kadagiti adu a balikas iti Inggles a bokabulario ken alagaden a gandat iti panagadal kadagiti adu a patakder ti edukasion iti Laud manipud idi Renasimiento. Daytoy nga artikulo ket nangruna laeng nga aglaon ti pakaammo a maipangge ti Epiko ken Klasiko a paset to daytoy a pagsasao.


text:
VIGAN CITY – Indarirag ni Konsehal Benjo Verzosa ti pannakaipasdek ti opisina ti Department of Foreign Affairs ditoy siudad tapno mapadaras ti pannakaproseso ti pasaporte dagiti agindeg ditoy ken kabangibangna a probinsia.
Kinuna nga indagadagna daytoy gapu iti kapaliiwanna nga adu dagiti aplikante a nagpaproseso iti pasaporteda iti mobile passporting nga insayangkat ti Vigan City ken ti provincial government itay bulan ti Mayo.
“Kasapulan nga iyasideg ti gobierno ti serbisiona kadagiti tattao,” kinuna ni Verzosa.
Tapno makaala iti pasaporte, kasapulan a mapan ti aplikante iti San Fernando City nga agproseso.#


text:
Naaramid ti turn-over daytoy a tulong babaen ken ni Mayor Edgardo S. Cobangbang, Jr. ken dagiti maseknan a recipients itay nabiit iti Opisina ti Municipal Mayor iti Cabugao Municipal Hall nga inimatangan dagiti Municipal Officials ken ni MSWD Officer Mrs. Lydia S. Gazmen agraman ti pannakabagi ti DSWD Region 1.
Dagitoy a naited a tulong ket nadagup iti P187,000.00 a kantidad ket maaramatda iti nagduduma a pakasapulan a kas iti Burial, pang-Medical ken kanaigna a pakaseknan ken nakaawatda maigapu iti kinakurapay a maibasar iti National Household Targeting System nga inwayat ti DSWD iti kallabes a Tawen. # (Web In-Action)


text:
LAOAG CITY – Nagrali itay Hunio 2 dagiti mannalon nga agmulmula iti tabako kas suportada ken ni Governor Imee Marcos ken kadagiti innem nga empleado ti gobierno probinsial ti Ilocos Norte a nadetene iti House of Representatives bayat ti kaudian a congressional hearing idi Mayo 29 mainaig iti pannakaaramat ti bingay ti probinsia iti tobacco excise tax wenno RA 7171.
“Release the Ilocos 6!” “Mahalaga sa amin ang multicab na ito,” ken “Sinusuportahan namin si Gov. Imee Marcos,” sumagmamano laeng dagitoy dagiti nailanad kadagiti plakard nga iggem dagiti mannalon bayat ti panagralida iti nadumaduma a paset ti probinsia manipud iti Badoc Gateway agingga iti provincial capitol ditoy siudad.
Sinarabo pay dagiti mannalon babaen ti plakard dagiti diputado a kimmuyog iti House of Representatives North Luzon Inspection Trip iti isasangpetda ditoy siudad iti daytoy nga aldaw.
“Boluntario nga immaykami ditoy tapno ipakitami ti panangsuportami iti ingungotentayo a Gobernadora,” kinuna ni Rogelio Ceredon, presidente ti Dingras Municipal Agriculture and Fisheries Council (MAFC).
Idi masaludsod maipapan iti maisaysayangkat a panagpalutpot iti House of Representatives mainaig iti pannakagatang dagiti behikulo a nagtaud ti pondo manipud iti bingay ti probinsia iti tobacco excise tax, kinuna ni Ceredon: “Ti panagkitami, naitungpal met dagita a naibunong para iti pagsayaatantayo (mannalon).”
Maipalagip nga inangay ti House Committee on Good Government and Public Accountability ti hearing iti House Resolution No. 882 a pinutar da House Majority Floor Leader Rodolfo Fariñas, Diputado Juan Pablo Bondoc ken Diputado Johnny Pimentel mainaig iti pannakagatang kadagiti motor vehicles nga aggatad iti P66.45 million a nagtaud manipud iti bingay ti probinsia ti Ilocos Norte iti tobacco escise tax wenno RA 7171.
Alegasion ni Fariñas nga inotorisar ni Governor Imee Marcos ti pannakagatang ti 115 assorted motor vehicles idi 2011 ken 2012 nga awan ti naisayangkat a public bidding ken naruk-atan dagiti pondo babaen ti cash advance a panagsalungasing iti procurement law ken ti auditing code.
Ngem kinuna ni Marcos a nasurot amin nga aplikable a linteg ken mandato a government procurement ken bidding procedures iti pannakagatang dagiti behikulo, ken otorisado ti Sangguniang Panlalawigan.
Kinuna pay ni Marcos a naipababaen ti purchases iti umisu nga audit ken post-audit examinations babaen ti Commission on Audit ket awan ti nasarakan nga iregularidad dagiti transaksion.
Kabayatanna, nangipila iti petision para iti pannakaiparuar ti writ of habeas corpus iti Court of Appeals dagiti abogado dagiti innem nga empleado ti gobierno probinsial ti Ilocos Norte a dinetene ti House Committee on Good Governance idi Mayo 29.
Kinuna ni Atty. Da Vince Crisostomo, maysa kadagiti abogado dagiti nadetene nga empleado, ken maysa pay a kameng ti Sangguniang Panlalawigan ti Ilocos Norte, a maysa a kiddaw ti petision iti Sergeant-at-Arms ti House of Representatives a kuyogenna dagiti empleado iti Korte ken ipalawagna ti base ti desision ti komite a nangdetene kadagitoy.
Maipalagip a napatawan dagiti innem nga empleado iti contempt ken nadeteneda gapu iti “saanda a panagsungbat kadagiti sinaludsod ni Fariñas mainaig kadagiti purchases a naibasar iti photocopied documents.
Ngem kinuna ni Crisostomo: “Citing them in contempt and issuing a detainment order was not right. One ground for contempt [at the House] is ‘refusal to answer any question,’ but we saw in the [hearing] transcript and we heard that all they asked of them were answered.” (Tawid News, with report from PGIN)


text:
Nobiembre 11
Ti Nobiembre 11 ti maika-315 nga aldaw ti tawen (maika-316 kadagiti bisiesto a tawen) iti kalendario a Gregoriano. Adda pay 50 nga al-aldaw ti nabati aginggana intono maungpot ti tawen.
Paspasamak[urnosen | urnosen ti taudan]
- Aldaw dagiti Beterano - tinawen a piesta idiay Estados Unidos a pammadayaw kadagiti beterano
Naipasngay[urnosen | urnosen ti taudan]
- 1942 – Jejomar Binay, dati a mayor ti Siudad ti Makati, ken maika-13 a Bise Presidente ti Filipinas
- 1974 – Leonardo DiCaprio, Amerikano nga aktor
Pimmusay[urnosen | urnosen ti taudan]
- 1855 – Søren Kierkegaard, Danes a pilosopo (naipasngay 1813)


text:
MAGSINGAL, Ilocos Sur – Awanen ti biag ti maysa a barito idi maduktalan iti uneg ti bunkhouse iti kataltalonan ti Barangay Panay Sur, ditoy nga ili idi rabii ti Oktubre 3.
Nupay naitaray ni Daniel Acena y Ragsak, 15, awanan asawa, Grade 9, ken residente iti nadakamat a barangay, iti Magsingal District Hospital, naideklara a dead on arrival idi maidanon iti balay-pagagasan.
Idi agarup 7:30 ti sardam ti nadakamat a petsa nga ipapan ni Rowena Acena y Tabios, 36, iti talon a bambantayan ni lakayna kas caretaker, nadatnganna nga awanen ti biag ti anakna iti uneg ti bunkhouse a nakaiggem iti barut ti radiona iti asideg ti outlet.
Masuspetsa a nakoriente ti biktima idi insaksakna ti plug ti barut ti radiona iti outlet.#


text:
Sapukas
SAPUlem dagiti nailista a baliKAS (dagiti karne) iti ummong dagiti letra babaen ti panangbasam a paabante, paatras, pangato, pababa, wenno pairig — ngem masapul a kanayon nga iti nalinteg a linia. Awan ti laktawam a letra iti panangbukelmo kadagiti balikas. Sumagmamano kadagiti letra ti naaramat iti saan laeng a maymaysa a balikas; adda met dagiti letra a di nausar iti uray ania a balikas. Apaman nga adda masapulam a balikas iti ummong dagiti letra, kubongem sa tsekam ti bassit a kuadrado iti batog ti balikas iti listaan.


text:
Maika-17 a Kongreso ti Filipinas
Ti Maikasangapulo ket pito a Kongreso ti Filipinas (Filipino: Ikalabimpitong Kongreso ng Pilipinas) ket ti agdama a panagsasarungkar ti nailian a lehislatura ti Republika ti Filipinas, a buklen ti Senado ken ti Kamara dagiti Pannakabagi. Ti kombension ti Maika-17 a Kongreso ket sinaruno idi babaen ti Panagbubutos ti Senado idi 2016, a mangsukatto iti kagudua ti pannakaikameng ti Senado, ken ti Panagbubutos ti Kamara dagiti Pannakabagi idi 2016 a nabgbutos iti intero a pannakaikameng dagiti Kamara dagiti Pannakabagi.
Dagiti Kamara ti Pannnakabagi ket agsasarungkarda idiay Kompleks ti Batasang Pambansa ken ti Senado ketagsasarungkarda idiay Pasdek ti GSIS manipud iti Hulio 25, 2016 aginggana iti naisangayan a petsa intono 2019, manipud iti umuna aginggana iti maikatlo a presidensia ni Rodrigo Duterte; daytoyton ti panagpatingga ti panagtaken dagiti senador a nabutosan idi 2013. Ti Maika-17 a Kongreso ket opisial idi a linukatan babaen ni Presidente Duterte ken kakauyogna ti nagtitipon a sesion ti Senado ken ti Kamara dagiti Pannakabagi.


text:
Alpabeto a Tagbanwa
Ti Tagbanwa, a makunkuna pay nga Apurahuano, ket maysa kadagiti patneng a panagsurat idiay Filipinas. Ti pagsasao a Tagbanwa, ket maysa a Sasao nga Austronesio, nga addaan kadagiti 8,000 nga agsasao idiay katengngaan ken amianan a rehion iti Palawan, matmatayen daytoy a pagsasao, ngamin ket dagiti kaputotan ti ub-ubbing iti Tagbanua agadadalda iti Cuyonon ken Tagalog.
Dagiti linaon
Nagtaudan[urnosen | urnosen ti taudan]
Ti sinuratan a Tagbanwa ket inus-usar idiay Filipinas aginggana idi maika-17 a siglo. Asideg a maikabagian ti Baybayin, namatmati a naggapu iti sinuratan a Kawi iti Java, Bali ken Sumatra, a dagitoy ket, nagtaud met iti sinuratan a Pallava, maysa kadagiti sinuratan ti akin-abagatan nga India a nagtaud iti Brahmi.[1]
Dagiti langa[urnosen | urnosen ti taudan]
Ti Tagbanwa ket maysa nga agus-usar ti tanda nga alpabeto a ti tunggal maysa a konsonante ket addaan iti bokal nga /a/. Dagiti sabali pay a bokal ket nainagananda iti sabsabali a letra, iti marka wenno tan-tanda. No ti bokal ket agparang nga umuna kadagiti balikas wenno maysa a bukodda, itakderan da dagiti sabsabali a letra.
Ti Tagbanwa ket kadawyan a naisurat iti kawayan iti agtakder a tukol manipud iti baba a mapan iti ngato ken agpakanigid a mapan iti kanawan. Daytoy nabasbasa a nakailad a linia manipud iti kanigid a mapan iti kanawan.[1]
Unicode[urnosen | urnosen ti taudan]
Ti Tagbanwa a sinuratan ket nainayon iti Pagalagadan ti Unicode idi Marso, 2002 iti naipablaak a bersion a 3.2.
Ti Unicode ti Tagbanwa ket U+1760–U+177F. Ti maris a dapo ket agituldo kadagiti saan a nainaganan a punto ti kodigo:
Dagiti nagibasaran[urnosen | urnosen ti taudan]
- ^ a b Omniglot: Tagbanwa. Naala idi Agosto 28, 2008.


text:
Adda Peggad nga Ipaay ti Panagsida iti Tilapia
Nataraken iti Pagpupokan
MAYSA kadagiti kalatakan a lames (ikantamnay) iti pagilian ti tilapia. No idilig iti presio dagiti sabsabali nga ikan, nalaka laeng daytoy ken mailaklako pay a sibibiag.
Kadagiti met agtartaraken iti daytoy a lames (ikan-tamnay), maragsakanda ta napardas ti panagadu ken panagdakkelda.
Agbiag ti tilapia kadagiti ababaw laeng a waig, dan-aw ken karayan. Daytoy ti rason a nalaka laeng a taraknen a nakapupok.
Kaaduan ngamin itan a matartaraken ti tilapia kadagiti pagpupokan. Naandur daytoy a lames ken kanenna amin a mabalin a maipakan. Adu ngarud ti mainut dagiti agtartaraken iti tilapia ta mapakan dagitoy a kas iti baboy wenno manok.
Ngem itay laeng nabiit, adu dagiti nairepreport a peggad iti panagsida iti tilapia a nataraken iti pagpupokan. Ngamin, kadawyan ngamin a genetically-modified ken mapakpakan dagiti pupok a tilapia iti antibiotics. Dagitoy ti rason nga adu ti agsinsintir ti tianda nga agsida iti tilapia.
Madakdakamat kadagiti report nga ikadakkel pay ti panagsida iti kakastoy a tilapia ti peggad iti panagsakit iti kanser. Gapu ta mataraken a nakapupok, maminsangapulo a daras a makaited kadagiti peggad iti kanser ngem dagiti dadduma nga ikan. Mainaig daytoy kadagiti artipisial a pagpakan a mait-ited iti tilapia. Ti dioxin ti maysa kadagiti kapepeggadan nga elemento a masarakan iti tilapia gapu kadagiti komersial a pagpakan.
Kunkuna dagiti agsuksukisok a mapukaw laeng ti dioxin iti uneg ti bagi kalpasan ti pito agingga iti sangapulo ket maysa a tawen banag a mamagpeggad iti tao.
Malaksid kadagitoy, bassit laeng met ti imet ti tilapia nga omega fatty acids. Napateg ti omega fatty acids tapno maikabassit ti peggad iti panagsagaba iti Alzheimer’s disease ken sakit ti puso.
No adda man imet ti tilapia nga omega fatty acids, bassit unay daytoy. Daytoy pay ketdi a klase ti omega fatty acids ti makaigapu tapno bumukno wenno lumteg ti sugat.
Malaksid iti panangpakaro ti tilapia iti sugat, addaan pay daytoy iti arachidonic acid. Paset daytoy ti omega fatty acids ti tilapia a mangpakaro iti Alzheimer’s disease (panagkabaw). Ikabassit ti omega fatty acids manipud iti mackerel, sardinas ken halibut ti peggad ti Alzheimer’s disease ngem pakaruen ti tilapia.
Tapno matiped dagiti sakit ken peste iti pagpupokan iti tilapia, agaramat dagiti agtartaraken iti antibiotiko ken pestisidio. Imet pay dagiti PVC plastic a maar-aramat kadagiti pagpupokan ti nangato a lebel ti dibutylin. Ti dibutin ti mangdadael iti naturalesa (immune system) dagiti agsida iti tilapia.
Ti pay dibutylin ti maysa kadagiti rason ti panagraira ti asthma, nalabes a panagngato ti timbang, alerdyi ken dadduma pay a sakit a mainaig iti nutrision.
Napeggad pay kadagiti masikog ti nangato a lebel ti mercury kadagiti mapatpatanor a tilapia kadagiti pagpupokan.
Maibatay kadagitoy a report, nasaysayaat met laeng ti panagsida iti ikan a nakalap iti atap. Adu met pay laeng ti tilapia ken dadduma nga ikan a makalkalap kadagiti karayan ken iti baybay.
Malaksid kadagiti nadakamat a peggad nga ipaay ti panagsida iti tilapia a nataraken kadagiti pagpupokan, rugitan pay ti panagtaraken iti daytoy a lames dagiti penned, karayan, alog wenno dan-aw.
Mayanud dagiti rugit iti panagtaraken iti tilapia manipud kadagiti pagpupokan iti surong a pakaigapuan ti polusion ti danum iti baba dagiti waig wenno karayan.—O


text:
Wednesday, March 2, 2016
NAARAMID TI MISA DITOY MUNISIPIO ITI BULAN TI MARSO
Cabugao, Ilocos Sur – Naaramid ti Nasantuan a Misa babaen iti panangannong ni Rev. Fr. Felix Costales, Parish Priest, St. Mark the Evangelist, Cabugao, Ilocos Sur idi malem ti Marso 1, 2016 nga inatendaran dagiti kameng ti Pamilia LGU-Cabugao iti liderato ni Mayor Edgardo “Ediboy” S. Cobangbang, Jr.
Naaramid ti Nasantuan a Misa iti SB-ABC Building iti malem dayta a petsa.
Ti pannakaangay ti Nasantuan a Misa ket maar-aramid ditoy Munisipio iti binulan kas panangitandudo iti Espiritual a paset ti panagserbisio ken panangipaay iti panagyaman iti naruay a parabur nga ited ti Apo a Namarsua iti sapasap. # (Web In-Action)
Naaramid ti Nasantuan a Misa iti SB-ABC Building iti malem dayta a petsa.
Ti pannakaangay ti Nasantuan a Misa ket maar-aramid ditoy Munisipio iti binulan kas panangitandudo iti Espiritual a paset ti panagserbisio ken panangipaay iti panagyaman iti naruay a parabur nga ited ti Apo a Namarsua iti sapasap. # (Web In-Action)
Posted by Bayan ng Cabugao, Ilocos Sur at 9:23 AM
Subscribe to: Post Comments (Atom)


text:
CABUGAO, Ilocos Sur – Napadayawan daytoy nga ili a maysa kadagiti “Outstanding Municipalities and LGU Agri-Extension Workers” iti babaen ti Search for 2013 Agri-Pinoy Rice Achievers Awards iti seremonia a naangay itay nabiit.
Inawat ni Mayor Edgardo S. Cobangbang, Jr. ti nasao a pammadayaw manipud ken ni Department of Agriculture Secretary Proceso J. Alcala National Rice Program Coordinator and acting Undersecretary for Field Operations Dante S. Delima iti seremonia a naangay iti Resorts World Manila idi Marso 14.
Kas gunggonana gapu iti “positibo ken adu a naitulongna iti pannakaidur-as ti produksion ti pagay iti Region I idi 2013”, immawat ti Cabugao iti project grants nga agdagup iti P1 million.
Napadayawan met da Municipal Agriculturist Zenaida S. Andrada ken ni Municipal Rice Program Coordinator Nereo S. Daproza, kas Outstanding Agricultural Extension Workers (AEWs) ket immawatda iti sag-P20,000.00 a gunggona.
Inrusat ti DA ti Agri-Pinoy Rice Achievers Awards idi 2011 tapno maguyugoy ti naan-anay a suporta ken partisipasion dagiti Local Government Units (LGUs), Irrigators’ Associations (IAs), Small Water Impounding Systems Associations (SWISAs) ken Agricultural Extension Workers (AEWs) ken tapno mabigbig dagiti gapuanan ken kontribusionda iti pannakaiprioridad dagiti proyekto mainaig iti bagas babaen ti panagaramatda kadagiti dekalidad a bukbukel ken maikanatad a teknolohia tapno magun-od ti rice sufficiency iti 2013.#


text:
PANANGPARMEK ti krimen ken kurapsion, panangpasubli kadagiti mapukpukawen a tagipatgen a galad ken karirikna, ken panagkaykaysa dagiti umili para iti nasaysayaat a Pilipinas.
Dagitoy ti nabatad nga awis para ti napudno a panagbalbaliw nga inyetnag ni Presidente Rodrigo Duterte kadagiti amin nga umili a Pilipino kabayatan ti Inaugural Address-na kalpasan ti panagsapatana a maika-16 a Presidente ti Pilipinas sadiay Rizal Ceremonial Hall ti Malacañang Palace idi agmatuon ti Hunio 30, 2016.
Naiduma a personalidad ni Duterte ti nakita dagiti tattao iti dayta a pasken. Saan a nagsao ti dakes, saan a nagilunod wenno nagipangta ti panagpatay kas ti impakpakitana kadagiti naglabas a tiempo manipud idi panawen ti kampania. Ngem nagparang kas maysa a natakneng ken natibker a lider a disidido a mangipatungpal kadagiti karina idi panawen ti kampania a mangpaksiat ti kriminalidad ken kurapsion, ken isubli ti talek ken kompiansa dagiti umili kadagiti opisial ken agserserbi iti gobierno.
Impatalgedna a kas abogado ken sigud a piskal, ammona ti pagpatinggaan ti bileg ken autoridad ti Presidente, no ania ti legal wenno saan. Impasingkedna ti saan a maikompromiso a panangbigbigna ti umno a proseso ken panagturay ti linteg. Impalagipna a nabutosan isuna iti kina-Presidente tapno agserbi iti sibubukel a pagilian, saan ketdi a para ti interes ti maysa a grupo wenno klase, agserbi iti amin, saan laeng a maymaysa.
Nabiit, nalawag ken napnuan ti kaipapanan ti Inaugural Address ni Duterte kalpasan ti panangpasapata kenkuana ni Supreme Court Associate Justice Bienvenido Reyes iti imatang dagiti nasurok a 600 a bisita pakairamanan dagiti kameng ti gabinetena, Kongreso, Hudikatura ken Diplomatic Corps.
Dimmar-ay pay da sigud a Presidente Fidel Ramos ken Joseph Estrada. Saanen a binuya ni Outgoing President Benigno Aquino III ta nagawiden kalpasan ti ceremonial turn-over ti kina-pangulo. Awan met ni sigud a Presidente Gloria Arroyo ta naka-hospital arrest pay laeng gapu kadagiti sangsanguenna a kaso.
Ti Inaugural Address ni Duterte ket umasping met laeng kadagiti diskurso dagiti sinarunona a presidente a nabutosan iti salinong ti 1987 Constitution. Agpapadada a nabagas ken nasam-it ti pannakaisawangda. Agpapadada iti bugas a mangiyaw-awis ti panagkaykaysa dagiti Pilipino para iti nasaysayaat a pagilian.
Adu dagiti umili a sitatalek ken magagaran unay ti pannakatungpal kadagiti kari ni Duterte nangruna kadagiti nangibotos kenkuana. Ngem adu met dagiti umili ti saanen a nalaka a mamati kenkuana gapu kadagiti paliiw ken padasda kadagiti aramid ken gapuanan dagiti naglabas nga administrasion.
Adu dagiti umili ti agdudua kadagiti kameng ti gabinete ken kadagiti nangato nga opisial ti baro nga administrasion gapu ta daandan a nagan ken nagserserbidan kadagiti nagkauna a presidente. Iti kadagupan dagiti nagadu a Pilipino, dagiti koma amin a nadutokan ket dagiti napaneknekanen ti kabaelanda ken saan a mapagduduaan ti integridadda tapno awan koma pulos ti mantia ti panagtalek dagiti umili kadakuada.
Nasayaat unay ti awis ni Duterte a panagkaykaysa dagiti umili a tumulong kenkuana tapno matungpalna dagiti karina ta uray pay adu a botos ti nangarusanna kadagiti amin a nakasalisalna idi napalabas nga eleksion, ket maibilang latta a minority president isuna ta ad-adu nga amang ti pakadagupan dagiti amin a botos dagiti nakasalisalna.
Para kadagiti amin a Pilipino – bimmotos man wenno saan ken ni Duterte – nasken ti panangsuporta kadagiti gannuat ti Baro nga Administrasion a mangiturong ti rienda ti gobierno ti pagilian para ti sapasap a pagsayaatan dagiti umili. Nasken met ti panagridam dagiti umili tapno saan a mayaw-awan iti pagturongan nga umno a dalan para ti naraniag a masakbayan ti pagilian. (Eden A. Alviar)


text:
VIGAN CITY – “Kayatmi metten ti agdenna iti bendision iti Dios.”
Daytoy ti kaadduan a sungbat dagiti nagtiptiponen nga asmang no apay a sumaklangda iti altar iti mass wedding a naangay iti Katedral ni San Pablo ditoy itay Peb. 28.
Kadagiti dadduma nga agdendenna, ti kinarigat ti biag ti makagapu a saanda pay a nagkasar iti simbaan.
Agdagup iti 126 nga asmang ti nagkasar iti historikal a simbaan ni San Pablo babaen ti panangesponsor ti gobierno ti siudad ditoy, ti St. Paul Parish ken ti Balikatan sa Vigan nga idadauluan ni dati a Mayor Eva Marie S. Medina.
Uppat a padi ti nangannong iti misa nga indauluan ni Fr. Roque Reyes, parish priest ti St. Paul Cathedral.
Sumagmamano kadagiti babbai a nagkasar ti masikog idinto nga ubba dagiti dadduma dagiti annakda iti panagturongda iti pakaangayan ti reception kalpasan ti kallaysa.
Kanaig daytoy, kinuna ni Medina a maragsakan ta “nagbalintayo nga instrumento tapno maikkan met laeng iti naan-anay a pamendision (nagkakasar) manipud ken ni Apo Dios” idinto nga innayonna nga adu kadakuada ti nabayagen nga agtiptipon a di pay nagkasar iti simbaan.
Iti mensahena, kinuna ni Vice Mayor Franz Ranches nga iti panagkasarda, ipakitana a sisasaganan dagitoy a mangannong iti pagrebbenganda kas nasayaat nga asawa ken iti babaen ti pamendision ti Dios.
Kinuna ni Local Civil Registrar Officer Susan Ancheta a 127 a pares koma dagiti agkasar ngem naganak ti maysa isu a saan a nakadar-ay iti mass wedding.
Itay napan a tawen, 62 pares dagiti nagkasar, segun ken ni Ancheta.
Naangay ti reception dagiti nagkasar iti Vigan City Gymnasium. Ninong ken ninang da Mayor Ferdinand C. Medina ken ti asawana, ken dagiti city officials ti Vigan.
Malaksid iti pangngaldaw, adda naited a sagut kadagiti amin a nagkasar.
“Ita ta naikkanda iti naan-anay a bendision manipud ken ni Apo Dios, sapay koma ta agtalinaedda a napudno iti maysan-maysa,” impatigmaan ni Medina.
Kinuna pay ti dati a mayor a “dapat a ti napintas laeng nga adal ken sursuro ti ipakitada kadagiti annakda agbalindanto met a responsible citizens ti Vigan.”


text:
San Gabriel, La Union
Ti San Gabriel ket maysa a maikalima a klase nga ili iti probinsia ti La Union iti Filipinas.
Dagiti linaon
Pakasaritaan[urnosen | urnosen ti taudan]
Ti ili ti San Gabriel ket dati a nanaganan iti sitio “Baka-Burnotan” , aggapu iti abal ablay a ginnuyudan. Ti sitio Baka - Burnutan ket pagipaspasturan iti taraken a baka dagiti kaarrubana a sitio.
Dagiti baranggay[urnosen | urnosen ti taudan]
Ti San Gabriel ket nabingbingay iti 15 a barbaranggay.[2]
- Amontoc
- Apayao
- Balbalayang
- Bayabas
- Bucao
- Bumbuneg
- Lacong
- Lipay Este
- Lipay Norte
- Lipay Proper
- Lipay Sur
- Lon-oy
- Poblacion
- Polipol
- Daking
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti La Union". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 26 Abril 2018.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti La Union". Datos ti Populasion ti Ili. Dibision ti Panagsukisok ti LWUA. Naala idi 3 Hulio 2014.
Dagiti akinruar a silpo[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Ading Kosinera
Itultuloytayo man a ramanan dagiti nagduduma a potahe ti kamanokan (native chicken) Ita, ti met Battered Native Chicken with Beer ti Siquijor ti idasartayo. Naggapu met laeng ti resipe daytoy a potahe iti Native Chicken Recipe Book ti Department of Agriculture Animal Products and byproducts Utilization Regional Field Office VII.
Dagiti kasapulan:
1 kilo a pitso ti kamanokan 1 tasa a serbesa 1 kutsara a tubbog ti lemon wenno kalamansi ½ kutsarita a sibuyas, nagalip ½ kutsarita a bawang, nadekdek ½ tasa nga arina 1 bukel nga itlog 1 pedaso a Knorr chicken cubes 1 tasa manteka a pagprito
Panangisagana:
1. Iw-iwaen ti manok. Itulangan. 2. Yuper ti manok iti tubbog ti kalamansi, sibuyas, ken bawang iti lima a minuto. 3. Paglalaoken a nasayaat ti serbesa, arina, itlog, ken Knorr chicken cube agingga a pumalet. 4. Ipapudot ti pariok agraman ti manteka. 5. Ideppel ti na-marinate a karne ti manok iti batter (wenno iti napaglalaok iti Addang 3. Prituen daytoy agingga nga ag-golden brown ti kolorna.
6. Idasar a napudot.
Padasentayo man met ti Sinampalokang Manok. Dagitoy dagiti ramen a kasapulan:
1 kilo a karne ti manok, naiw-iwa ½ kilo a kamatis, nagalip ½ kilo a bell pepper, nagalip iti paatiddog 1 kutsara a pimienta, nadekdek ¼ tasa a lasona, nagalip 1 bukel a sibuyas, nagalip 3 kangipen a bawang, nadekdek 1 kutsarita nga asukar 2 kutsarita nga asin 4 tasa a danum
Panangisagana:
1. Iw-iwaen ti karne ti manok iti kalalainganna iti kadadakkel. 2. Ilaok amin a ramen 3. Iluto a nasayaat daytoy. 4. Templaen iti asin. 5. Idasar a napudot.—O


text:
CANDON CITY – Naglak-am iti sugat iti nadumaduma a paset ti bagina ti maysa a lalaki idi dinungpar ti motorsiklo ti motorsiklona idiay barangay San Juan, daytoy a siudad.
Naitaray iti Candon General Hospital ni Jaime Flores, 65, ken residente iti barangay Calaoan, Candon City idinto a nakaro ti pannakadadael ti luganna a Lifan nga addaan plaka ZD-2915.
Iti inbestigasion ti polis, napasamak ti aksidente iti sanguanan ti Petron Gasoline Station idi kellaat a nagsikko iti kannigid ti di nabigbig a naglugan iti motorsiklo ket nasapgidna ti lugan ti biktima a puon ti nakatulidan daytoy.
Imbes nga arayatenna ti biktima, naglibas ketdin ti suspetsa.
Naitaray ti biktima iti Candon General Hospital para iti panakaagasna. Di pay nabigbig ti nangdungpar kenkuana.


text:
BANTAY, Ilocos Sur – Nagtungpal iti pannakapaltog ti maysa a lalaki idi nakiriri ti grupona iti sabali a grupo kalpasan ti panagraragsakda iti maysa a videoke bar ditoy kas panangrambakda iti Aldaw ti Puso.
Napaltogan ni Alfredo Valera, 34, baro, agnaed iti San Julian, Bantay ket naitaray iti ospital tapno maagasan ti sugatna.
Segun iti inbestigasion ti polis, napan nagraragsak ti grupo ti biktima iti maysa a videobar iti Barangay Cabaroan ditoy gapu ta Aldaw ti Puso.
Ngem idi agawiddan iti agarup ala una iti parbangon, adda nakaririda a sabali a grupo a mapapati a naggapu met iti videoke bar a nagtungpal iti pannakapaltog ni Valera iti kannigid a sakana.
Naglibas ti suspetsa kalpasan ti pammaltog.
Nakarekobre dagiti polis iti iti dua a kapsula ken 2 a bala manipud iti cal. 45 iti nakapasamakan ti krimen.


text:
BANTAY, Ilocos Sur – Imbilin ni
Police Senior Supt. Virgilio Fabros iti kapolisan ti Sta. Cruz iti
pannakabirok ti dua a mapukpukaw a mang-ngalap manipud iti Barangay
Mantanas iti nadakamat a lugar.
Nainaganan dagiti dua a mapukpukaw
a mangngalap a da Fernando Vallejo, 37, naasawaan, ken Roger
Cudiamat, 37, naasawaan, ag-pada a residente iti Barangay Mantanas,
Sta. Cruz, Ilocos Sur.
Timmapog dagiti dua iti baybay ala
una y media iti parbangon ti Enero 13 ngem saanda pay a naggawid.
Naglugan dagiti mangnga-lap iti
bangka a nagmarka iti kolor nga orange ken yellow.
Mapapati a naitawtaw dagiti dua
gapu iti dakkel a dalluyon a parparnuayen ti amian.
Kabayatanna, dua pay a mangngalap
manipud iti Barangay Daclapan, Cabugao, Ilocos Sur ti naireport a
mapukpukaw iti taaw.
Nagpatulong iti radio ken iti PNP
dagiti kakabagian da Richard Sunio, 28, ken Pacito Raqueño,
40, agpada a resi-dente ti Barangay Daclapan, Cabugao Ilocos Sur para
iti pannakabirok dagitoy a mangngalap a mapapati a naitawtaw iti
baybay gapu iti dadakkel a dalluyon.
Segun
dagiti kakabagian dagiti dua a mangngalap, nagpataaw dagitoy idi
Enero 13 ngem saanda pay a naggawid.#


text:
Mainaig a sinuksukatan
Mangikabil iti maysa a nagan ti panid tapno makita dagiti panagbaliw kadagiti naisilpo a panid wenno iti dayta a panid. (Tapno makita dagiti kameng iti maysa a kategoria, ikabil ti Kategoria:Nagan ti kategoria). Dagiti panagbaliw kadagiti panid iti Listaan ti bambantayam ket addada iti napuskol.
- B
- Daytoy a panagurnos ket nakapartuat iti baro a panid (kitaen pay ti listaan ti baro a pampanid)
- m
- Daytoy ket bassit a panagurnos
- b
- Daytoy a panagurnos ket inaramid babaen ti bot
- D
- Urnos ti Wikidata
- (±123)
- Ti panagbaliw ti kadakkel ti panid babaen ti bilang dagiti byte
17 Oktubre 2018
- (dip | hist) . . B Baybay Chileno; 21:49 . . (+1,542) . . Lam-ang (Tungtungan | aramid) (Naipatarus manipud iti Chilean Sea/858160289)
- (dip | hist) . . B Baybay Arhentino; 19:45 . . (+7,524) . . Lam-ang (Tungtungan | aramid) (Naipatarus manipud iti Argentine Sea/857398146)


text:
ADAYO pay ti eleksion ngem apay nga agsasarunon ti pannakapapatay dagiti opisial ti gobierno wenno politiko nga adda gandatna nga agkandidato wenno agpailayon iti puesto? Ania ti ar-aramiden dagiti security forces ti gobierno tapno malapdan dagitoy a political killings?
Maysa dagitoy a pasamak ti pagsenialan nga umas-asidegen ti mid-term elections inton Mayo 2019 a pakabotosanto dagiti 12 a senador, kongresista ken dagiti lokal nga opisial: gobernador, bise gobernador, kameng ti Sangguniang Panglalawigan, mayor, bise mayor, ken dagiti kameng ti Sangguniang Panglunsod ken Sangguniang Bayan.
Maysa ti anggulo ti politika ti sursuroten dagiti polis nga agim-imbestigar iti nagsasaruno a pannakapapatay dagiti lokal nga opisial iti umuna a dua a lawas ti Hulio 2018.
Immuna a napaltogan ni Tanauan City (Batangas) Mayor Antonio Halili babaen ti saan pay a nabigbig a marksman kabayatan ti idadar-ayna iti flag raising ceremony iti sango ti City Hall. Napaltogan met ni General Tinio (Nueva Ecija) Mayor Ferdinand Bote babaen kadagiti nakamotorsiklo a kriminal kabayatan ti iruruar ti luganna nga SUV iti compound ti National Irrigation Administration sadiay Cabanatuan City. Napapatay met ni Trece Martirez City (Cavite) Vice Mayor Alexander Lubigan kabayatan a kagapgapuna iti gym ken kalugluganna iti kotsena iti siudad a pagserserbianna. Napapatay pay ni Sapa-Sapa (Tawi-Tawi) Vice Mayor Al Rashid Mohammad Ali iti lugan kabayatan ti panagbiaheda iti asawa ken bodyguard-na sadiay Zamboanga City.
Kalpasan ti pannakapapatay dagitoy a lokal nga opisial, kabayatan ti yaasideg ti eleksion, manamnama nga adda pay dagiti sumaruno a biktima ti political killings no saan nga agridam dagiti pannakabagi ti linteg. Kasinginen dagiti pammapatay iti lubong ti politika, isu a nasken nga agridam ti Philippine National Police ken Armed Forces of the Philippines a manglapped kadagitoy nga insidente nangruna sadiay Mindanao ken kadagiti lugar nga addaan iti pakasaritaan ti kinariribuk iti tay-ak ti politika.
Nayuriten ti pakasaritaan ti politika iti Pilipinas ti nadara ken narugit a sistema iti pannakaisaad iti turay. Iti adu a lugar iti pagilian, nagbalinen ti guns (paltog), goons (pasurot a maton) and gold (balitok wenno kuarta) a kangrunaan a kasapulan tapno agballigi iti tay-ak ti politika. Patien dagiti naballigi a politiko a no awananda iti adu ken nabileg nga armas, natured ken makabael a pumatay a pasurot; ken adu a kinabaknang wenno kuarta nga aramatenda, ket saanda nga agballigi ken agpaut iti turay.
Manipud idi tiempo ti Philippine Commonwealth agingga ita nangruna idi sakbay ti Martial Law, nagbalin a narugit ken nadara dagiti eleksion iti adu a paset ti pagilian gapu ti panagraira dagiti private army ken loose firearms dagiti political warlords.
Adu dagiti nawara a private army ken natiliw nga armas dagiti political warlord idi maideklarar ti Martial Law, ngem in-inut ti pannakabukel dagiti pribado nga armado a bunggoy ken pannakaaramat dagiti armas agingga iti agdama a panawen nangruna kadagiti probinsia ken adayo a lugar a dagiti politiko ket bigbigenda a ti turay ket ikeddeng ti murdong ti barel ti paltog.
Adu a pammapatay ken kinaranggas iti politika dagiti napaspasamak kadagiti nagduduma a paset iti Pilipinas nangruna idi sakbay ti Martial Law, kas ti panagraira iti Ilocos Sur dagiti grupo ti “Sakasaka” a pasurot dagiti agkakaribal a politiko.
Nakaam-ames met ti pannakabomba iti Miting de Avance ti Liberal Party iti Plaza Miranda, Quiapo Manila idi Agosto 21, 1971 a maysa a nausar a rason ti pannakaideklarar ti Linteg Militar iti Pilipinas. Natay iti panagbomba dagiti siam a biktima, ken 95 dagiti nasugatan pakairamanan dagiti sigud a senador a da Jovito Salonga, Eddie Ilarde, Eva Estrada-Kalaw, Gerardo Roxas, Sergio Osmeña, Jr., Ramon Bagatsing, ken dadduma pay a prominente nga opisial ti LP.
Gapu iti dayta nga insidente, inyalat dagiti innem a kandidato ti LP dagiti walo a puesto iti kinasenador, ken dua laeng dagiti nangabak manipud iti Nacionalista Party a partido ni Presidente Ferdinand Marcos. Nababalaw idi ti administrasion, ngem pinabasol met ni Marcos nga aramid dayta dagiti komunista.
Maibilang met a political killing ti pannakapaltog ni Senador Benigno “Ninoy” Aquino Jr. sadiay Manila International Airport idi Agosto 21, 1983 kabayatan ti iyuulogna iti China Airlines a naglugananna kabayatan ti panagawidna manipud Estados Unidos a nagpainganna iti tallo a tawen. Ti pannakapapatay ni Ninoy ti nagrugian dagiti adu a protesta a nagalimpatok iti EDSA People Power Revolution a nakapatapuakan iti turay ni Presidente Marcos, ket isusukat ti balona a ni Corazon Aquino.
Nayuriten iti pakasaritaan ti pagilian ken iti intero a lubong a ti karanggasan a pammapatay mainaig iti politika ket ti Maguindanao Massacre a napasamak. Sadiay Sitio Masalat, Brgy. Salman, Ampatuan, Maguindanao, Idi Nobiembre 23, 2009, ni Buluan Vice Mayor Esmael Mangudadatu (gobernador itan) ket sanguenna a para gobernador ti Maguindanao ni Mayor Andal Ampatuan Jr, a kameng ti nabileg a Pamilia Ampatuan iti Mindanao.
Kabayatan a dagiti kameng ti pamilia ni Mangundadatu, supporters ken kameng ti media ket agturongda a mapan sadiay Opisina ti Commission on Elections iti Provincial Capitol tapno ipilada ti certificate of candidacy-na, sinaed ida dagiti armado a lallaki a mapapati nga indauluan ni Andal Ampatuan Jr. Namasaker dagiti 58 a biktima agraman dagiti 32 a kameng ti media.
Natiliw ken nabalud man dagiti suspek kangrunaan dagiti kameng ti Pamilia Ampatuan, ngem agingga ita, saan pay a nagun-od ti hustisia dagiti biktima ti masaker.
Patien dagiti natuso a politiko: “Iti panagbiag, habang may buhay, may pag-asa; iti politika, habang may patay, may pag-asa. Adda dagiti narugit a politiko a tapno makasublat wenno makapagtalinaedda iti turay ket paksiatendan dagiti karibalbalda. Dagiti met dadduma, tapno makasalimetmetda iti gastos ken makasigurodan ti panangabakda, pagudasdan dagiti kalaban wenno manamnama a makasalisalda. Adda dagiti agdardaras a ngumato iti saadna ti papataydan dagiti ngatuenda tapno sumukatda.
Masansan nga ibagbaga dagiti politiko iti publiko nga agkandidatoda gapu iti panagayatda nga agserbi iti ilida ken kadagiti tattao. Ngem panagayat nga agserbi kadi no papatay wenno idadanes met ti padada nga agkalikagum nga agserbi iti ilida? #


text:
Jon Voight
Ni Jonathan Vincent "Jon" Voight (/θjvɔɪt/; naiyanak idi Disiembre 29, 1938) ket maysa nga Amerikano nga aktor. Isu ket nangabak iti Gunguna ti Akademia, ken naminpat pay a nainomindo. Isu ket nanagabak kadagiti uppat a Golden Globe Awards ken naminsangapulo pay a nainominado. Isu ti ama ni aktres Angelina Jolie ken aktor James Haven.
Adu pay a mabasbasa[urnosen | urnosen ti taudan]
- Potton, Ed (2007-09-22). "Jon Voight on making Deliverance". The Times. Londres. Naala idi 2007-09-23.
Dagiti akinruar a silpo[urnosen | urnosen ti taudan]
Midia a mainaig kenni Jon Voight iti Wikimedia Commons
Dagiti inadaw a sasao a mainaig kenni Jon Voight iti Wikiquote (iti Ingles)


text:
Albany, New York
Ti Albany (i/ˈɔːlbəniː/) ket isu ti kapitolio ti Estado ti New York ken tugaw ti kondado ti Kondado ti Albany. Ti siudad ket agarup a 135 milia (220 km) iti amianan ti Siudad ti New York. Ti Albany ket mabirukan idiay laud a bangkag ti Karayan Hudson, iti agarup a 10 milia (16 km) iti abagatan iti pagsabtanna iti Karayan Mohawk. Ti populasion ti Siudad ti Albany ket 97,856 segun ti senso ti Estados Unidos idi 2010. Ti Albany ket asideg ti pannakikaduana kadagiti siudad a kaarrubana iti Troy, Schenectady, ken Saratoga Springs a mangporma daytoy iti rehion a tinawtawagan iti Kapitolio a Distrito. Ti kaaduan iti daytoy a lugar ket buklen ti Estadistikal a Lugar ti Metropolitano ti Albany-Schenectady-Troy. Ti populasion ti dayta a lugar idi 2010 ket 870,716, ti maikapat a kadakkelan nga Estadistikal a Lugar ti Metropolitano idiay New York ken ti maika-58 iti pagilian.[2]
Dagiti nagibasaran[urnosen | urnosen ti taudan]
- ^ 2016 U.S. Gazetteer Files, United States Census Bureau, 2016, Q32859555 ti Wikidata
- ^ United States Census Bureau, in World Almanac and Book of Facts 2012, p. 612. Largest U.S. Metropolitan Areas by Population, 1990-2010.
Dagiti akinruar a silpo[urnosen | urnosen ti taudan]
Midia a mainaig iti Albany, New York iti Wikimedia Commons


text:
Libona, Bukidnon
Ti Libona ket maysa a primera klase nga ili iti probinsia ti Bukidnon iti Filipinas.
Dagiti baranggay[urnosen | urnosen ti taudan]
Ti Libona ket nabingbingay a politikal iti 14 a barbaranggay.[2]
- Capihan
- Crossing
- Gango
- Kiliog
- Kinawe
- Laturan
- Maambong
- Nangka
- Palabucan
- Poblacion
- Pongol
- San Jose
- Santa Fe
- Sil-ipon
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Bukidnon". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 25 Abril 2018.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Bukidnon". Datos ti Populasion ti Ili. Dibision ti Panagsukisok ti LWUA. Naala idi 19 Oktubre 2014.
Dagiti akinruar a silpo[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Pagsasao a Yelmek
Ti pagsasao a Yelmek, ammo pay a kas Jelmek, Jelmik wenno Jab,[2] ket ti pagsasao iti naisingasing a pamilia ti Karayan Trans-Fly–Bulaka iti Laud a Papua.
Dagiti nagibasaran[urnosen | urnosen ti taudan]
- ^ Yelmek iti Ethnologue (Maika-18 nga ed., 2015)
- ^ Hammarström, Harald; Forkel, Robert; Haspelmath, Martin, dagiti ed. (2017). "Pagsasao a Yelmek". Glottolog 3.0. Jena, Alemania: Instituto para iti Ebolusionario nga Antropolohia ni Max Planck.
Dagiti akinruar a silpo[urnosen | urnosen ti taudan]
- Addaan iti Paradisec iti urnong dagiti material ti Yelmek